text:
Umudugudu wa ADEPR-Ntora ubarizwa muri Paruwasi ya Gasave, itorero ry’Akarere ka Gasabo umwe mu midugudu ikoresha indimi z’amahanga cyane urw’icyongereza wateguye amasengesho y’iminsi 7, akazasozwa n’igikorwa cyo kwizihiza isabukuru y’imyaka 7 uyu mudugudu umaze utangiye.
Ibi bikorwa byombi bizabera ku Gisozi imbere ya ULK mu nyubako za ADEPR, amasengesho akazatangira tariki 23/7/2016 kugeza kuri 31/7/2016.
Uretse itsinda ryo kuramya no guhimbaza ryo ku mudugudu wa ADEPR-Ntora ari ryo Ntora Worship team, Korari AbakundwanaYesu, hazaba hari na Korari za CEP-ULK arizo Korari Turanezerewe ndetse na Korari Jehovah-Jireh zikazafatanya guhimbaza Imana hamwe na Korari Silowamu ya ADEPR-Kumukenke.
Uretse aya makorari akunzwe cyane n’abayoboke b’itorero rya ADEPR kubera ibihangano byayo, hazaba hari n’umuvugabutumwa uzaturuka mu gihugu cy’abaturanyi cya Kongo nawe ukunzwe cyane n’abakunzi b’ubutumwa bwiza ariwe Stefano Munongo Riziki.
Tariki 25-29/7/2016, amateraniro mu Kinyarwanda azajya atangira sa kumi n’imwe n’igice z’umugoroba asozwe sa tatu z’ijoro (17H30-21H00), naho tariki 30/7 hakazaba igiterane cy’abubatse ingo kuva sa munani z’amanywa kugeza sa moya z’umugoroba (14h00-19h00). Izi gahunda zose zikazasozwa n’umunsi nyamukuru wo gusoza amasengesho y’iminsi 7 ari nabwo igikorwa cyo kwizihiza isabukuru y’imyaka 7 umudugudu wa ADEPR-Ntora umaze utangiye ( 9h00-16h00).
Umudugudu wa ADEPR-Ntora ni umwe midugudu yatangiranye na gahunda yo gutangiza amateraniro mu ndimi z’amahanga, igikorwa cyagiye cyagurwa no mu zindi paruwasi zigize itorero rya ADEPR cyane cyane mu mujyi wa Kigali.


c: text/html

text:
KUGERAKURE SIKOGUPFA
.
EPISODE
13
Duheruka: poul abonye byabaye ntakundi yabigenza asaba imbabazi teta kuko yategetswe numubiri teta nawe amusaba imbabazi ubwo bwaracyeye bagaruka mugihugu poul ahura na peter batashye poul na peter bageze kumuryango winzu yabo barikanga cyane basanga…………
.
.
barikanga cyane basanga inzuyabo iriho amarido ubwo peter yahise abwira poul ati noneho ndumiwe ndatangaye ubuse ninde washyize amarido munzu yacu poul abwira peter ati cyangwa ni mutesi shn wayashyizemo kugirango adukorere surplus poul ati uziko wasanga aribyo ariko poul yatega amatwi akumva munzu harimo kuvugira abantu poul abwira peter ati umva ukuntu avuze ngo azabwica ubucyise arimo kuvuga ubwo peter ati umva uziko ndimo kumva ijwi rya jack papa clauch poul ati nanjye numvishije ijwi rya iranzi
bakomeza kumviriza bumva umugabo batasobanucyiwe neza aravuze ati ahangaha niho tuzajya dukorera business kugirango abazanye umutwe munini tubafungiremo ahangaha poul abwira peter ati dushatse twakirukanka kuko ababantu nabicanyi mukanya gato bumva jack aravuze ati umuhungu wanjye byanga byakunda agomba kubana na Teta… poul arikanga jack arakomeza ati clauch akunda teta cyane kdi naka poul karamukunda urabyumva nawe icyogukora nugukuraho poul and peter nkuko bavukana ubundi clauch akikundanira numwana we avuze ukonguko poul ashaka kwirukanka na peter arikobumva baravuze ati hano ndumva abantu hanze poul yahise yiruka na peter ariko mugihe bacyirimo kwiruka ntago bamenye umuntu ubafashe aho aturutse bagiye kubona bibona bari hagati yabantu 6 batazi ubwo bahise babajyana babashyira jack na iranzi babagejejeyo jack atangira guseka ati hahaha poul nawe nubwoba bwinshi cyane ati karame nyakubahwa Iranzi nawe ati peter undi nawe mwijwi ryuzuyemo gususumira abwira iranzi ati ndakumva patro ubwo jack ahita abwira abantu ati nimubakubite inko 50 kdi zamaguru ubwo barabakubise uburyo benda gushiramo umwuka Jack ahita abwira poul ati uricyi uburyo ushaka gutwara clauch umumukobwa yakunze teta poul ati ariko ataragira ijambo avuga jack aba amukubise urushyi kumunwa arababwira ati so mbere yintambara yantwaye nyoko ngiye kumushaka azingo andushije ubwenge nanjye ndihorera kurimwe ndabohereza aho so nanyoko bari bavuze ukonguko poul atangira gutitira abwira jack…
ati jack nawe aramubwira ati ntugire ijambo narimwe ubwira ntacyo nagakwiye kuvugana namwe
ubwo jack yahise abohereza mukumba kari karinzwe numuntu umwe arababwira ati mube mubafungiranyemo hariya mukanya baraje bicwe mbahaye amasaha 10 yokuba baruhuka barindiriye urupfu kuko mukanya ruraje rubabone Jack yahise afata telephone ya poul ni ya peter abafungirana bambaye amasengeri gusa ubwo poul bamujyanana na peter abwira peter ati ngiye gupfana ibanga ntarikubwiye kandi bitari bikwiye peter ati ntakundi ahubwo aheza mwijuru
.
.
mumasaha yanimugoroba urukumbuzi rwafashe teta arangije ahamagara poul ati hallo my sweet mutima bombo shokora jack araceceka ariko teta arakomeza ati cher ndikumva nishimye kongera kukuvugisha nubwo twakoze amarorerwa ati ariko cher tuzahita tubana vuba jack atangira kwibaza ayomarorerwa ariko ntiyavuga aragumya araceceka teta ahita avuga ati poul cher kutarimo kuvuga Jack ahita amubaza ati urinshuti ya poul undi ati yego ndinshutiye teta ahita abaza jack ati ubundise wowe urimuntucyi witaba telefone ya poul jack ahita akubita agatwenge ati hahaha urambaza ukonguko teta aramubwira ati mpa poul se ureke guseka ahongaho jack ahita amubwira ati ndakubwiye ibagirwe ayamagambo ngo poul ibicyi menyako ubungubu poul namurangije ntahantu uzongera kumubona ubu amajije gusanga ababyeyibe aho babohereje avuze ukonguko Teta agiramo ukwikanga fone ihita imucika yikubita hasi ubwo ahoyari yicaye yabuze
imbaraga nawe ahanuka muntebe yikubita hasi ubwo mama teta yahise azayiruka ajekure icyibaye kumukobwawe amugezeho asanga ibintu byakomeye arahungiza arebye kuri 4ne asanga yararimo kuvugana na poul atangira kwibaza amagambo poul abwiye teta biramuyobera agize amahirwe abona teta arazanzamutse ariko azanzamuka avuga ati mama ubukoko poul arapfuye mama we ati uvuze nguki teta ati poul arapfuyembibwiwe numuntu umajije kumwica mama teta ahita amubwira ati ntukabeshye ariko.umuntu yakica undi akabivugako yamwishe ubwo mama teta yahise yihamagarira poul ariko asanga umurongo ahamagaye urajimije urabyumva nawe ibyakuricyiye nagahinda kenshi cyane kumuryango wa papa teta na mama teta teta yahise abwira mama we ati mama niba poul apfuye nanjye ubwo ntawundimusore nzakundana nawe mama teta aramubwira ati mwana wanjye uracyari muto ucyeneye gushaka ukabyara ukarera abana bawe umuryango ukororoka
teta amajije kumva amagambo mama we avuze umutima wa teta waramubwiye ati ntuzahemucyire poul wagukunze urukundo rutagira uburyarya acyirimo kwibaza byinshi yahise abona 4ne ye isonye arebye abona ninomero atazi agirango ni poul ayitaba avuga ati poul uracyariho ntago wapfuye umusore aramusubiza ati ntago ari poul teta ati nawe ugiye kubwirako ariwowe wishe poul umusore aramusubiza ati poul wahe kucyigo umukobwa ati nawe wiga murikaminuzase umusore ati teta nihoniga kdi turigana teta ati urinde umusore ati ni clauch yarangije kuvuga zina teta yamaze gukupa 4ne
clauch yasigaye yibaza impamvu teta amukupye ariko aravuga ati wasanga ari rezo arongera arahamagara ariko noneho teta ntiyayitaba clauch asigara yibaza ati uyumwana nzamubwirako mukunda gute..? kobingoye kumugeraho ataribyaha hafi
.
.
Tugaruke kurundi ruhande inkuru
yagacamugongo yageze kuri mutesi ndetse nabanyeshuri bose bigana na poul na peter ubwo Jack yafashe 4ne yandicyira abantu bose baziranye na poul na peter inshuti zabo abobigana nabandi abandicyira message igira iti ubu tuvugana abantu batazwi bari bambaye nkamaninja bamaze kwica poul na peter so bimenyeshejwe abantu bose bazi poul na peter ko biciwe mumahanga ayomagambo mutesi amaze kuyasoma yahise afata 4ne ahamagara peter ngo yumve niba adasaze ariko mukumuhamagara yumva yitabwe nicyigabo cyivuga urujwi runini cyane cyiramubwira ati mutesi undi ati karame ngo peter yapfuye na poul barihe ngo mbasangeyo Jack ahita amusubiza ati ubumajije kwica poul na peter umenyeko ariwowe ugiye
kubakurikira mutesi yumvise ayomagambo biramubabaza cyane arongera azana amarira mumaso ubwo iryojora message zacicikanaga zagiraga ziti Brkng news poul na peter bamaze kwitaba Imana ibinyamakuru byose byanditse iyonkuru nama page arayandika sinakubwira gusa All Love story yoyahisemo kwicececyera ubwo abanyeshuri bose bigana na poul na peter agahinda karabishe cyane batangira kuvuga ati ubu poul na peter abahanga twari dufite barapfuye
Icyakurikiye teta kwihangana byaramunaniye ahita’za kureba mutesi ngo amenye amakuru neza teta ageze kwamutesi yasanze amarira arimenshi cyane kuri mutesi ndetse nabariwabo ubwo anitha warumaze gukura cyane yararimo kwisecyera ati nubwo majije gusaza gusa nigiriye amahirwe ubunanjyemba ngiye mugahinda gakomeye Teta ubwo yahise abaza mutesi ati mute shn wabaye uretse kurira ko ubanza… .. mutesi ati ubanziki teta ati ibi poul na peter baba bagirangoba turebe niba tugira ubwoba mutesi ati ndabizi neza ntago poul na peter batubeshya teta nawe kwihangana birongera biramunanira ararira
.
.
Tugaruke kuri poul na peter habura umwanya mutongo babice nkamasaha 3 uwarubarinze yaragiye haza undi ubwo umurinzi bari babazabiye yarabitegereje abona arabazi arikobo ntago babashije kumumenya ubwo uwarubarinze arababwira ati ngiye kubagirira neza gusa nanjye ndaba nikoreye ariko haribyinshi biraba bimbujije kuba nabona hano poul na peter kumutima ati imbabazi cyangwa nukutwica ubwo umurinzi yarababwiye ati mwazaga kumaricyi ahangahoko Iranzi na jack batagira imicyino
ibyakurikiyeho uwarubarinze yashatse aho yabanyuza arahabura arangije arababwira ati mube mwihanganye ndaje mbereke ubwo uwarubarinze yafunguye urugi ingabo zose zizira icyarimwe ati urimubicyi nawe yahise arasa ibyuka biryana mumaso bose bahuma amaso ntibamenya ubikoze ubwo asohora poul na peter abageza hanze bagezehanze bahita bafata imodoka uwomurinzi ubacicyishije abaha agapapuro ati bazagasome bitonze kdi ngo bagende bajyekuba kurecyane aho Iranzi na Jack batazongera kubabona ngo bazagaruke bumvise nezako iranzi na Jack bapfuye ubwo bahise bagenda uwarubarinze nawe agaruka mubandi ibyuka bimaze kubashiramo mumaso jack yahise abaza ubikoze batanga umwe warubarinze bwambere jack ahita amwica abwira abandi gushaka poul na peter jack yararakaye arangije avuga cyane yigize nkintare ati mbare 2 mbona poul na peter ahangaha…………..
.
.
UBUSE JACK ARABABONA POUL AND PETER
AGAPAPURO BAHAYE PETER NA POUL KARIHO IBICYI

robotstxt: allowed

filter: keep


text:
ISOMO RYA MBERE
Igitabo cy’Umuhanuzi Izayi (Iz 55, 1-3)
Uhoraho avuze atya: 1Yemwe abafite inyota, nimugane ku mazi, n’iyo mwaba mudafite feza nimuze mwese! Nimusabe ingano zo kurya ku buntu; nimuze kandi munywe amata na divayi nta feza, nta n’ubwishyu! 2Kuki mwatagaguza feza yanyu ku biribwa bitari byo, n’imari yanyu mukayitanga ku bidashobora kubahaza? Nimutege amatwi rero munyumve kandi murye ikiri cyiza; muronkere ibyishimo byanyu mu biribwa biryohereye. 3Nimutege amatwi, nimunsange mwumve maze muzabeho. Nzagirana namwe isezerano rizahoraho, nzabakomereze ibyiza nasezeranyije Dawudi.
ZABURI (Zab 145 (144), 8-9,15-16,17-18)
Inyik/ Nyagasani, ubumbura ikiganza cyawe,
maze twese ukaduhaza ibyiza.
Uhoraho ni umunyampuhwe n’umunyaneza,
atinda kurakara kandi akagira urugwiro.
Uhoraho agirira bose ibambe,
maze imbabazi ze zigasakara ku biremwa bye byose.
Bose ni wowe bahanga amaso bakwiringiye,
maze ukabaha icyo barya igihe kigeze.
Ubumbura ikiganza cyawe,
maze ibinyabuzima byose ukabihaza icyo byifuza.
Uhoraho ni umunyabutungane mu nzira ze zose,
akarangwa n’urukundo mu bikorwa bye byose;
Uhoraho aba hafi y’abamwiyambaza,
hafi y’abamwiyambaza babikuye ku mutima.
ISOMO RYA KABIRI
Ibaruwa Mutagatifu Pawulo Intumwa yandikiye Abanyaroma (Rom 8, 35.37-39)
Bavandimwe, 35ni iki cyadutandukanya n’urukundo rwa Kristu ? Ibyago se, agahinda se, ibitotezo se, inzara se, ubukene se, imitego se cyangwa inkota ? 37Nta cyo kuko muri ibyo byose dutsinda kakahava, tubikesha Uwadukunze. 38Koko rero simbishidikanya : ari urupfu, ari ubugingo, ari abamalayika, ari ibinyabubasha, ari iby’ubu, ari ibizaza, ari ibinyamaboko, 39ari iby’ejuru, ari iby’ikuzimu, ari n’ikindi kiremwa cyose, nta na kimwe kizashobora kudutandukanya n’urukundo Imana idukunda muri Kristu Yezu Umwami wacu.
IBANGONDIRIMBO RIBANZIRIZA IVANJILI (Zab 78 (77), 24)
Alleluya Alleluya.
Uhoraho yagaburiye umuryango we mu butayu,
awuha umugati wo mu ijuru.
Alleluya.
IVANJILI
+ Matayo (Mt 14, 13-21)
Muri icyo gihe, 13Yezu amaze kumva iby’urupfu rwa Yohani Batisita, ajya mu bwato agana ahantu h’ubutayu hitaruye ; rubanda rubimenye ruva mu migi, rumukurikira ku maguru. 14Amaze kwambuka abona abantu benshi abagirira impuhwe ; akiza ibimuga byabo. 15Bugorobye abigishwa be baramwegera bati «Aha hantu ntihatuwe kandi umunsi uciye ikibu ; none sezerera aba bantu bajye mu ngo kwigurira ibyo barya.» 16Ariko Yezu we arababwira ati «Bikwirirwa bajyayo; nimubahe ibyo kurya mwebwe ubwanyu.» 17Baramusubiza bati «Dufite hano imigati itanu n’amafi abiri gusa.» 18Arababwira ati «Nimubinzanire hano.» 19Amaze gutegeka ko bicaza abantu mu byatsi, afata ya migati itanu na ya mafi abiri, areba ku ijuru ashimira Imana; hanyuma amanyura ya migati ayiha abigishwa be, na bo bayiha rubanda. 20Bose bararya barahaga. Nuko barundarundira hamwe ibisigaye, byuzura inkangara cumi n’ebyiri ! 21Nyamara abariye bari ibihumbi bitanu, batabariyemo abagore n’abana.


text:
ABANTU BA KERA
Alhazen
USHOBORA kuba utarigeze wumva umuntu witwa Abū ‘Alī al-Ḥasan ibn al-Haytham. Mu bihugu byo mu burengerazuba bw’isi bamwita Alhazen, izina ry’Ikiratini ryakomotse ku izina rye ry’icyarabu rya al-Hasan. Icyakora, ibyo yagezeho bishobora kuba bikugirira akamaro. Bivugwa ko ari umwe mu bantu b’ingenzi cyane bagize uruhare mu guteza imbere siyansi.
Alhazen yavutse mu wa 965, i Basra muri Iraki. Yakundaga kwiga ibyerekeye inyenyeri, shimi, imibare, ubuvuzi, umuzika, urumuri, fiziki n’ibisigo. Ni ibihe bintu byihariye tumukesha?
URUGOMERO KU RUZI RWA NILI
Hari inkuru ivuga iby’umushinga wa Alhazen wo kubaka urugomero ku ruzi rwa Nili, yamamaye hirya no hino. Urwo rugomero rwaje kubakwa mu mwaka wa 1902 mu mugi wa Assouan, hashize hafi imyaka 1.000.
Iyo nkuru ivuga ko Alhazen yagize igitekerezo cyo kubaka urwo rugomero, kugira ngo agabanye amapfa n’imyuzure byabaga muri Egiputa. Caliph al-Hakim wayoboraga umugi wa Kayiro mu Misiri akimara kumva iyo nkuru, yatumyeho Alhazen ngo aze arwubake. Alhazen yakubise amaso urwo ruzi, abona ko atabishobora. Kubera ko Alhazen yatinyaga uwo muyobozi warakazwaga n’ubusa, yihinduye umusazi kugira ngo akize amagara ye. Uwo muyobozi yaje gupfa mu wa 1021, nyuma y’imyaka 11. Hagati aho, igihe Alhazen yari akirwaje indwara yo mu mutwe, yabonye umwanya wo gukora ubushakashatsi ku bindi bintu byamushishikazaga.
IGITABO YANDITSE
Alhazen yavuye muri ibyo bitaro amaze kwandika igice kinini k’igitabo kivuga iby’urumuri (Traité d’optique) kigizwe n’imibumbe irindwi, kikaba ari “kimwe mu bitabo by’ingenzi mu mateka ya fiziki.” Muri icyo gitabo, Alhazen yerekanye uko urumuri ruteye, uko rwigabanyamo amabara rugakwirakwira, uko indorerwamo zirabagiranisha urumuri n’indi mikorere y’urumuri. Yanasobanuye imiterere y’ijisho n’imikorere yaryo.
Mu kinyejana cya 13, ibitabo bya Alhazen byari byarahinduwe mu Kilatini bikuwe mu Cyarabu. Mu binyejana byinshi byakurikiyeho, abashakashatsi b’i Burayi basubiragamo ibyanditse muri icyo gitabo. Ibitabo Alhazen yanditse byafashije abahanga b’i Burayi gukora teresikopi na mikorosikopi.
KAMERA IFITE AKUMBA KIJIMYE
Alhazen yagaragaje amahame akurikizwa mu gufotora, igihe yakoraga icyo twakwita kamera y’ikitegererezo. Iyo kamera yari igizwe n’“akumba kijimye” urumuri rwinjiragamo runyuze mu kobo gato, rukerekana ishusho icuritse y’ibiri hanze ku rukuta rw’imbere rwa ka kumba.
Ahagana mu mwaka wa 1800, hari utwuma duto twongerewe muri iyo kamera y’ikitegererezo, ihinduka kamera nyayo. Kamera zo muri iki gihe zose zikorwa hakurikijwe amahame Alhazen yagendeyeho akora iyo kamera. Ayo mahame yo mu rwego rwa fiziki ni na yo ijisho rikurikiza. *
UBURYO BUSHINGIYE KURI SIYANSI
Ikintu gitangaje kiboneka mu bitabo bya Alhazen, ni ubushakashatsi bwitondewe yakoze ku bidukikije. Uburyo yakoragamo ubushakashatsi ntibwari busanzwe mu gihe ke. Ni umwe mu bashakashatsi ba mbere bemezaga ko ibintu ari ukuri bamaze kubikorera isuzuma rigaragara. Alhazen ntiyatinyaga kuvuguruza ibintu abantu bemeraga ari benshi, mu gihe nta bimenyetso bifatika bibyemeza.
Siyansi yo muri iki gihe ishingiye ku ihame rigira riti: “Garagaza ko ibyo wemera ari ukuri, ushingiye ku bimenyetso bifatika!” Bamwe bavuga ko Alhazen ari we “wahimbye amahame siyansi yo muri iki gihe igenderaho.” Ibyo bigaragaza ko hari byinshi tumukesha.
^ par. 13 Abantu bo mu bihugu byo mu burengerazuba bw’isi basobanukiwe isano riri hagati y’iyo kamera n’ijisho mu kinyejana cya 17, igihe byasobanurwaga na Johannes Kepler.


text:
Minisiteri y’Umuco na Siporo (MINISPOC) yatangije Siporo ya bose mu Karere ka Gatsibo yitabirwa n’abantu batandukanye.
Rurangayire Guy umuyobozi ushinzwe amakipe y’igihugu muri MINISPOC yashishikarije abakiri bato gukora Siporo kuko nayo ari umwuga nk’iyindi ndetse ikaba ari n’ingirakamaro ku buzima bwa buri munsi, ati “ iyi gahunda twateguye ko igera mu turere twose tugize igihugu ndetse na nyuma ikazagera mu mirenge no mu midugudu abaturage bose bakabasha gukora siporo mu ngeri zose”.
Manzi Eugene Visi Meya ushinzwe ubukungu mu Karere ka Gatsibo avuga ko Siporo muri aka karere bayitangiye ubu Minispoc ikaba yabahaye urugero rwiza bazabasha gukomerezaho mu gihe kiri imbere, ati “uru ni urugero rwiza Minispoc iduhaye kandi tugiye kugira nk’umuco ingeri zose zikazajya zishyiramo imbaraga kugira ngo siporo ibashe kugera kuri bose”.
Minispoc imaze gutangiza Siporo yabose isagaje uturere tubiri gusa ngo ibe irangije uturere tugera kuri 30 .
Minispoc ikaba isigaje kugera mu turere tubiri gusa aritwo Rubavu na Gakenke.


text:
Ikigo cy'urubyiruko cya muhanga mu gihe cy'iminsi ine (4) cyirimo gutanga amahungurwa ya Nshore-Nunguke ku urubyiruko ruhagarariye abandi biteje imbere muri buri murenge, mu mirenge yose (12) igize akarere ka Muhanga, buri murenge ukaba uhagarariwe n'abajene barindwi( 7) ni ukuvuga abajene 84 mu karere kose.
Ku munsi wa mbere: Urubyiruko rurahabwa ikiganiro cyo kwihangira umurimo.
Nkuko byagarutswe ho n'umukozi w'akarere ka Muhanga ushinzwe kwihangira bwana Gaspard MUREKEZI gahunda yo kwihangira umurimo yashizweho na Leta igamije gufasha abantu badafite akazi kubona imirimo.
Kubufatanye bwa minisiteri y'urubyiruko n'ikoranabuhanga n'akarere ka Muhanga binyujijwe muri STRYDE, mukigo cy'urubyiruko cya Muhanga kuva 26/03 kugera 26/06/2015 harimo gutangwa amahugurwa yo kwihangira umurimo ku rubyiruko rugera kuri 80 rufite hagati y'imyaka 18-30.
Barimo guhugurwa n'umukozi wa Muhanga Youth Friendly Center
Muhanga Youth Friendly Center started 22nd/08/2012 in Partnership between Ministry of Youth and ICT and Muhanga District. Muhanga youth friendly center delivers many services such as: sport, HIV testing, entertainment, training on job creation, youth education on behavior change communication for drugs abuse and unwanted pregnancies among youths. In addition to existing services MYFC as soon as possible plan to start the training on: hair dressing, pedicure and manicure, ubudozi etc.


text:
Muhando yagombaga kugera mu Rwanda, ku wa Kabiri, tariki ya 29 Kanama 2017 ndetse agatangirana n’igitaramo ku munsi ukurikiraho ariko kuva icyo gihe abayobozi bo mu itorero ryagiteguye ntibaramuca iryera.
Igiterane ngarukamwaka yatumiwemo cyatangiye ku ya 30 Kanama 2017, kikaba kiri kubera muri Kaminuza y’u Rwanda, Ishami ry’Uburezi, ahahoze hazwi nka KIE, ku kibuga cy’umupira kuva saa kumi z’umugoroba.
Itsinda ry’abaririmbyi b’i Mwanza bagombaga kuzana ryamaze kuhasesekara ndetse n’umunyabitangaza Rev. Simon waje abaherekeje niwe uri kubwiriza ijambo ry’Imana. Iki gitaramo cy’iminsi ine kandi kiri kwitabirwa n’abahanzi barimo Alarm Ministries, Gisubizo Ministries, Healing Worship Team, Tonzi, Aline Gahongayire, Liliane Kabaganza, Theo Bosebabireba n’abandi.
Mu kiganiro, Umushumba w’Itorero Foursquare Gospel Church mu Rwanda, Bishop Dr. Fidèle Masengo yagiranye na IGIHE yatangaje ko bagifite icyizere ko uyu muhanzikazi agera mu Rwanda.
Yagize ati “Ntabwo nahita nkubwira impamvu atarahagera. Aritwe turavugana ndetse yanabwiye abanyamakuru ko azaza (kuri uyu wa Gatanu) turamutegereje. Ntabwo nahita nemeza ko aza kuko ashobora no kutahagera.”
“
”
Bishop Dr. Fidèle Masengo uheruka gutangaza ko mu kiganiro cyihariye yagiranye na Muhando ku mpamvu atitabira ibitaramo ari uko ashyirwa kuri gahunda batavuganye n’abagiteguye rimwe na rimwe bigatuma abantu bamufata nk’umuhemu.
Yagize ati “Rose Muhando twaravuganye kandi n’ibyo twagombaga kumuha twarabimuhaye. Ni we twanyuzagaho amafaranga yo guha itsinda ry’abaririmbyi basaga 40 babarizwa mu itorero rya Assembly of God kandi dufite n’inyandiko zigaragaza ko yamugezeho.”
Ku wa Gatatu w’iki Cyumweru, umwe mu bayobozi bashinzwe Itangazamakuru muri Foursquare Gospel Church yadutangarije ko bari bategereje Muhando wari wababwiye ko yaje n’imodoka ariko amaso yaheze mu kirere.
Rose Muhando yaba agiye kongera kubeshya Abanyarwanda?
Mu gihe iki gitaramo gisigaje iminsi ibiri ngo gisozwe, Muhando naramuka atacyitabiriye azaba akomeje kwandika amateka yo kunyomeka Abanyarwanda kuko hari n’abandi yagiye atenguha bamutumiye ariko bikarangira abanyometse.
Mu 2014, Muhando yatumiwe mu gitaramo cyabereye i Nyagatare aho yagombaga gutaramira kuva tariki ya 13-16 Ugushyingo 2014 ariko abari bamutumiye bayobowe na Pasiteri Isaie Baho Uwihirwe ntibamuca iryera.
Mu mwaka wakurikiyeho wa 2015 yongeye gutumirwa mu giterane cy’Umunyamerika Jennifer Wilde cyabereye i Muhanga tariki 23-26 Nyakanga 2015, yishyurwa amafaranga yose yari yasabye ariko birangira atahakandagije ikirenge.
Mu minsi mike ishize Muhando wamenyekanye cyane muri Tanzania no mu Karere ka Afurika y’Iburasirazuba mu ndirimbo zirimo ‘Nibebe’ yasohotse kuri album yise ‘Jipange Sawa Sawa’ n’izindi yari yoherereje Pasiteri Baho ubutumwa yanyujije kuri WhatsApp amusaba imbabazi.


text:
Rwamagana: Urubyiruko ruri ku rugerero ruri kubaka amacumbi y’abarimu
Urubyiruko rugera kuri 40 rwatangiye urugerero, mu murenge wa Kigabiro, Akarere ka Rwamagana, ruri kubaka amacumbi y’abarimu, agizwe n’ibyumba umunani n’ubwiherero bune.
Ubwo Minisitiri w’Intebe, Dr. Pierre Damien Habumuremyi, yasuraga uru rubyiruko, agashyira ibuye ry’ifatizo ahubakwa ibyumba by’amacumbi y’abarimu, urubyiruko ruri kubyubaka rwaturutse mu tugari twa Cyanya, Bwiza, Sovu na Sibagire rwatangaje ko rukora ibi bikorwa rubyishimiye kuko biri mubyo bahize basoza itorero umwaka ushize. (...)
Urubyiruko rugera kuri 40 rwatangiye urugerero, mu murenge wa Kigabiro, Akarere ka Rwamagana, ruri kubaka amacumbi y’abarimu, agizwe n’ibyumba umunani n’ubwiherero bune.
Ubwo Minisitiri w’Intebe, Dr. Pierre Damien Habumuremyi, yasuraga uru rubyiruko, agashyira ibuye ry’ifatizo ahubakwa ibyumba by’amacumbi y’abarimu, urubyiruko ruri kubyubaka rwaturutse mu tugari twa Cyanya, Bwiza, Sovu na Sibagire rwatangaje ko rukora ibi bikorwa rubyishimiye kuko biri mubyo bahize basoza itorero umwaka ushize.
Kayitesi Clementine, umunyeshuri twasanze ari mu gikorwa cyo guhereza umucanga abafundi, yadutangarije ko ibikorwa barimo ari ibyo kwiyubakira igihugu, umuntu akora nta gihembo icyo aricyo cyose.
Amwe mu magambo yakoreshwaga n’urubyiruko ruri ku rugerero rwagiraga ruti “ Ku rugerero nta kujenjeka, tugire ubukire tubugereho vuba twihuse”.
Umukuru w’itorero ry’Igihugu, Rucagu Boniface, yasabye urubyiruko gukorana bishimye akazi barimo ko kubaka igihugu cyababyaye.
Urubyiruko 40 ruri ku rugerero kuri site ya Rwamagana A, ku kigo cy’amashuri cya Espoir rufite gahunda yo kurangiza kubaka ibyo byuma by’amashuri bikarangira.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Igitabo cya Yuda.
Yuda mu rurimi rw’ikigereki ni “Judas” rimutandukanya na Judas w’umugizi wa nabi. N’umuvandimwe wa Yakobo hamwe nibyo kandi, dukeka ko ari mwene se wa Yesu, yivuga ko ari umugaragu w’imbata wa Kristo” Yuda yashatse kwandika ku gakiza kacu ariko aza kwandika aburira abantu ku nyigisho z’ibinyoma zari zitangiye kuzura mw’Itorero.
Yashishikarizaga abera ko baguma mu kwizera, umwanzi waho nanone, yari za nyigisho z’ibinyoma (Gnosticism) ariko zo zikaba zongeweho ikindi yuko “ibintu byose byo ari bibi, ariko ibyo mu mwuka byose ni byiza, tugomba kwita kubyo mu mwuka ariko tureke imibiri yacu ikore ibyo yifuza”. Kuko n’ubundi itazarama.
Mubakristo icyari kibi niki yuko bayoboraga abakristo mu byaha, bagahindura ubuntu bw’Imana ubusa, bajya mu busambanyi. Ingero nyinshi zo mw’Isezerano rya kera zarifashishijwe mungero za Yuda.
Dore incamake y’igitabo cya Yuda.
I. Indamukanyo n’intashyo (1:1-4)
II. Ubusobanuro no kugaragaza abigisha b’ibinyoma (1:5-16)
III. Kurengera no gushima abizera ( 1:17-23)
IV. Umugisha (1:24-25)


text:
Yari agiye kwiyahura
IGIHE Abahamya ba Yehova babiri barimo babwiriza ku nzu n’inzu, bakomanze ku rugo rumwe. Bafunguriwe n’umuntu wari wataye umutwe, inyuma ye hari ingoyi imanitse ku madarajya.
Akibwira abo Bahamya ngo binjire mu nzu, bamubajije impamvu iyo ngoyi yari aho ngaho. Yabashubije ko yari agiye kwiyahura, maze yakumva umuntu ukomanze akajya gukingura. Abo Bahamya baganiriye na we, nuko bamujyana kwa muganga aramuvura.
Iyo nkuru yasohotse mu kinyamakuru cyo mu Bubiligi. Icyakora, si yo yonyine ivuga ukuntu Abahamya ba Yehova bafashije abantu bari bagiye kwiyahura. Hari izindi nkuru nk’izo zo hirya no hino ku isi.
Hari umugore wo mu Bugiriki wanditse ati “
nababajwe cyane n’ukuntu umugabo wanjye yampemukiye kandi byarampungabanyije cyane. Byarambabaje cyane ku buryo numvaga ko igisigaye ari ukwiyahura. Numvaga ari byo byamfasha gutuza, kuko agahinda kari kangeze habi.”
Icyakora uwo mugore yagiye kwa muganga. Hashize igihe gito, yabonanye n’Abahamya batangira kumwigisha Bibiliya, atangira kujya mu materaniro. Yaranditse ati “abavandimwe banyeretse urukundo ruzira uburyarya kandi ni rwo nari maze imyaka yose nshaka. Nabonye incuti nyakuri kandi nizeye. Ubu ndatuje, ndishimye kandi simpangayikishijwe n’ibizaba mu gihe kiri imbere.”
Umuhamya wo mu Bwongereza yaranditse ati “
hari umuntu tuziranye wampamagaye ahangayitse cyane, ambwira ko muri iryo joro yashakaga kwiyahura. Nifashishije ingingo iboneka mu igazeti ya Nimukanguke! yo muri Gicurasi 2008, igaragaza ko kwiyahura bidakwiriye. Twaraganiriye, maze muhumuriza nkoresheje imirongo yo muri Bibiliya. Nubwo afite ibibazo byinshi, ubu ntagitekereza ibyo kwiyahura bye.”
Michael wo muri Gana, ni Umuhamya wa Yehova. Yagiranye ikiganiro n’umugore ukiri muto amusanze aho yacururizaga. Umunsi umwe, Michael yavumbuye ko uwo mugore yari afite agahinda kenshi nuko amubaza ikibimutera.
Yamushubije ko yifuzaga kwiyahura bitewe n’uko umugabo we yamutaye akajya kwishakira undi. Michael yaramuhumurije kandi amuha ibitabo bibiri bivuga ibya Bibiliya. Ibyo yasomyemo byatumye areka kwiyahura. Uwo mugore yakomeje kwiga Bibiliya, none ubu ni Umuhamya wa Yehova.
Hari ikinyamakuru cyo muri Leta Zunze Ubumwe za Amerika cyasohoye inkuru ivuga ukuntu umukobwa w’Umuhamya warimo abwiriza, nuko akabona imodoka iparitse ariko moteri yayo ihinda.
Uwo mukobwa yaravuze ati “nabonye umugozi ucometse kuri shampoma, ku buryo umwotsi uturutsemo winjiraga mu modoka unyuze mu kirahuri gifunze neza.
“Narihuse ngana kuri iyo modoka, ndungurukira mu kirahuri maze mbonamo umugore urimo arira, yamiramijwe n’umwotsi. ‘Naramubajije nti ‘uri mu biki?’
“Igihe negeraga imodoka ngo mfungure umuryango, nabonye abana batatu ku ntebe y’inyuma. Nafunguye urugi, nuko aravuga ati ‘reka nipfire! Reka nipfire! Kandi abana banjye turajyana!’
“Naramubwiye nti ‘sigaho; uwo si wo muti!’
“Yaranshubije ati ‘reka nigire mu ijuru. Kandi abana banjye turajyana.’
“Uko yakomezaga kurira, narapfukamye mwinginga ndira, ndamubwira nti ‘rwose ndakwinginze sigaho.’ Amaherezo narafunguye, mufata ku rutugu, maze musohora mu modoka nitonze.
“Amaze kugera hanze yaravuze ati ‘tabara abana banjye.’
“Abana na bo bampereje ibiganza. Bari abakobwa babiri, umwe afite imyaka ine undi afite itanu, naho umuhungu afite ibiri. Nasanze biyicariye mu modoka batuje, batazi ko mu kanya gato bagiye gupfa.”
“Bose uko ari bane maze kubasohora mu modoka, narayijimije. Twese uko twari batanu twaricaye, nuko ndavuga nti ‘ngaho mbwira uko bimeze.’”
Abahamya ba Yehova basobanukiwe ko ubuzima ari impano y’agaciro kenshi Umuremyi wacu yaduhaye. Ku isi hose, Abahamya bagerageza guhumuriza abantu bapfushije ababo bitewe no kwiyahura, kandi bahumuriza abagerageza kwiyahura.
Indi ngingo wasoma: Ese uwakwipfira bikarangira?


text:
IBIGANIRO BAGIRANA NA BAGENZI BABO
Ese Abahamya ba Yehova bizera Yesu?
Nimucyo dusuzume uko ikiganiro Abahamya ba Yehova bagirana na bagenzi babo gishobora kuba giteye. Reka tuvuge ko Umuhamya witwa Tomasi yasuye umugabo witwa Karoli.
KWIZERA YESU NI IBY’INGENZI
Tomasi: Bite Karo? Nari ngukumbuye.
Karoli: Nanjye ni uko.
Tomasi: Nkuzaniye amagazeti mashya y’Umunara w’Umurinzi na Nimukanguke! Nizeye ko ingingo zirimo zigushimisha.
Karoli: Urakoze. Uje nari ngukeneye kuko hari ikibazo nshaka kukwibariza.
Tomasi: Yee! Ngaho mbaza.
Karoli: Hari igihe naganiraga n’umukozi dukorana, maze mubwira iby’udutabo wampaye n’ukuntu turimo ibintu bishishikaje. Ariko yambwiye ko ntagombye kudusoma bitewe n’uko Abahamya ba Yehova batemera Yesu. Ese koko ntimumwemera? Namubwiye ko nugaruka kunsura nzabikubaza.
Tomasi: Ikibazo cyawe kiranshimishije. Ni byiza kuba ari jye ukibajije. N’ubundi kandi, kugira ngo umenye imyizerere y’umuntu, ibyiza ni ukumwibariza.
Karoli: Nanjye ni uko mbibona.
Tomasi: Mu by’ukuri Abahamya ba Yehova bizera Yesu. Kandi koko, twemera ko kwizera Yesu ari ngombwa kugira ngo tuzabone agakiza.
Karoli: Nanjye nari nzi ko mumwemera. Ariko uwo mukozi amaze kumbwira ko mutamwemera, byatumye ngira amatsiko. Ndakeka ko ari ubwa mbere tuganiriye kuri iyi ngingo.
Tomasi: Ese wankundira nkakwereka imwe mu mirongo igaragaza akamaro ko kwizera Yesu? Iyo mirongo Abahamya ba Yehova bakunze kuyikoresha igihe babwiriza.
Karoli: Nta cyo yinyereke.
Tomasi: Ngira ngo byaba byiza dutangiriye ku magambo Yesu yivugiye ari muri Yohana 14:6. Ayo magambo ni amwe mu yo Yesu yabwiye umwe mu ntumwa ze. Hagira hati “Yesu aramusubiza ati ‘ni jye nzira n’ukuri n’ubuzima. Nta muntu ujya kwa Data atanyuzeho.’” None se dukurikije uwo murongo, ni iyihe nzira yatugeza ku Mana Data?
Karoli: Ni ukunyura kuri Yesu.
Tomasi: Ni byo. Abahamya ba Yehova bemera ko ibyo ari ukuri kudasubirwaho. Ariko reka nkwibarize. Ukurikije uko ubizi, amasengesho yacu twagombye kuyanyuza kuri nde?
Karoli: Twagombye kuyanyuza kuri Yesu.
Tomasi: Yego rwose. Ni yo mpamvu isengesho ryose mvuze ndisoza mvuga ngo mu izina rya Yesu. Uko ni na ko Abahamya ba Yehova bose babigenza.
Karoli: Ibyo biranshimishije.
Tomasi: Undi murongo twasuzuma ni uwo muri Yohana 3:16. Uyu murongo ni ingenzi cyane ku buryo bavuga ko ari wo Ivanjiri ishingiyeho. Ibyo bishatse kuvuga ko ibintu byose byanditswe ku birebana n’imibereho ya Yesu yo ku isi n’umurimo yakoze biramutse bihurijwe hamwe, nta wundi murongo wabyumvikanisha uretse uyu. Ese wawusoma?
Karoli: Yego. Uragira uti “Imana yakunze isi cyane ku buryo yatanze Umwana wayo w’ikinege, kugira ngo umwizera wese atarimbuka, ahubwo abone ubuzima bw’iteka.”
Tomasi: Urakoze. Ese uyu murongo usanzwe uwumva?
Karoli: Nawumvise kenshi kandi nawubonye wanditse ku byapa byinshi.
Tomasi: Uwo murongo waramamaye. Ariko reka tuwusuzume twitonze. Yesu yavuze ko Imana yakunze abantu bigatuma ibasezeranya ubuzima bw’iteka. Ariko se tuzabubona ari uko dukoze iki?
Karoli: Tuzabubona ari uko tugize ukwizera.
Tomasi: Ni byo. Tugomba kwizera Umwana w’ikinege Yesu Kristo. Iyo nyigisho ivuga ko kwizera Yesu bizaduhesha ubuzima bw’iteka, ivugwa ku ipaji ya 2 y’igazeti nakuzaniye. Mu magambo agaragaza intego y’igazeti y’Umunara w’Umurinzi, harimo agira ati “itera abantu inkunga yo kwizera Yesu Kristo wadupfiriye kugira ngo tuzabone ubuzima bw’iteka. Muri iki gihe Yesu Kristo arategeka, akaba ari Umwami w’Ubwami bw’Imana.”
Karoli: Ibyo birahagije. Niboneye ko n’igazeti yanyu yemeza ko Abahamya ba Yehova bemera Yesu.
Tomasi: Yego rwose.
Karoli: None se kuki abantu bavuga ko mutamwemera?
Tomasi: Hari impamvu nyinshi zibitera. Hari ababivuga kubera ko gusa bumvise abandi babivuga. Abandi bashobora kuba barabyigishijwe n’abayobozi b’amadini yabo.
Karoli: Hari n’ikindi ntekereza. Ese aho ntibaba babiterwa n’uko mutitwa Abahamya ba Yesu, ahubwo mukitwa Abahamya ba Yehova?
Tomasi: Icyo na cyo gishobora kubitera.
Karoli: None se ubundi kuki mwibanda kuri Yehova?
“NABAMENYESHEJE IZINA RYAWE”
Tomasi: Impamvu ya mbere ni uko twemera ko ari iby’ingenzi gukoresha izina bwite ry’Imana, nk’uko Umwana wayo Yesu yabigenje. Reka dusuzume ibyo Yesu yabwiye Se mu isengesho, muri Yohana 17:26. Ese wasoma uwo murongo?
Karoli: Yego. Uragira uti “nabamenyesheje izina ryawe, kandi nzarimenyekanisha, kugira ngo urukundo wankunze rube muri bo, nanjye nunge ubumwe na bo.”
Tomasi: Urakoze. Zirikana ko Yesu yavuze ko yamenyekanishije izina ry’Imana. Utekereza ko yabitewe n’iki?
Karoli: Yewe, simbizi.
Kwizera Yesu ni iby’ingenzi kugira ngo tuzabone agakiza
Tomasi: Nta cyo reka turebe undi murongo w’Ibyanditswe wadufasha kubisobanukirwa neza. Uwo nari ntekereje ni uwo mu Byakozwe 2:21. Ugira uti “umuntu wese wambaza izina rya Yehova azakizwa.” Niba kwambaza izina rya Yehova ari ngombwa kugira ngo tuzabone agakiza, ngira ngo uriyumvisha ko Yesu yari abizi neza.
Karoli: Birumvikana.
Tomasi: Ubwo rero imwe mu mpamvu zatumaga Yesu amenyesha abigishwa be izina ry’Imana kandi akabasaba kurikoresha, ni uko yifuzaga ko bazabona agakiza. Iyo ni imwe mu mpamvu z’ingenzi zituma natwe dukunda kubwira abantu ibya Yehova. Twumva ko kumenyekanisha izina bwite ry’Imana ari iby’ingenzi, bityo tugafasha abandi kuryambaza.
Karoli: Ariko niyo abantu baba batazi izina ry’Imana cyangwa ngo barikoreshe, iyo bayisenga baba bazi uwo babwira.
Tomasi: Ibyo birashoboka. Ariko kandi igihe Imana yaduhishuriraga izina ryayo yashakaga ko turushaho kuyegera.
Karoli: Ubwo se ushatse kuvuga iki?
Tomasi: Reka dufate urugero: ntitwari dukeneye kumenya izina bwite rya Mose. Twashoboraga gusa kumenya ko ari umuntu wambukije abantu Inyanja Itukura, cyangwa wahawe Amategeko Icumi. Mu buryo nk’ubwo, ntibyari ngombwa ko tumenya izina rya Nowa. Byari bihagije ko yitwa umugabo wubatse inkuge kandi agakiza umuryango we n’inyamaswa. Nanone Yesu Kristo yagombye kuba azwiho gusa ko ari umuntu wavuye mu ijuru kandi akaba yarapfuye kubera ibyaha byacu. Wowe se si uko ubyumva?
Karoli: Ndumva nta cyo byari kuba bitwaye.
Tomasi: Ariko Imana yashatse ko tumenya amazina bwite y’abo bantu. Iyo tumenye izina ry’umuntu inkuru ye irushaho kudushishikaza, tukumva ko yabayeho koko. Nubwo tutigeze tubona Mose, Nowa cyangwa Yesu, kumenya amazina yabo byatumye turushaho kumva ko babayeho koko.
Karoli: Sinari narigeze mbitekerezaho, ariko ndumva ari ukuri.
Tomasi: Iyo ni indi mpamvu ituma Abahamya ba Yehova bakoresha izina ry’Imana cyane. Twifuza gufasha abantu kwizera ko Yehova ari Imana nyakuri bashobora kugirana na yo imishyikirano ya bugufi. Ku rundi ruhande, duha agaciro cyane uruhare rwa Yesu mu birebana no kuduhesha agakiza. Wenda reka dusome undi murongo usoza iki ikiganiro.
Karoli: Nta kibazo.
Tomasi: Twigeze gusoma muri Yohana 14:6. Wibuke ko Yesu yavuze ko ari ‘inzira n’ukuri n’ubuzima.’ Reka dusubire inyuma gato ho imirongo mike, dusome muri Yohana 14:1. Ese wasoma ibyo Yesu yavuze mu gice cya nyuma cy’uwo murongo?
Karoli: Haragira hati “mwizere Imana, nanjye munyizere.”
Tomasi: Urakoze. None se wakwizera umwe undi ukamureka? Ese umuntu ashatse yakwizera Yehova gusa cyangwa Yesu gusa?
Karoli: Oya. Yesu yavuze ko twagombye kubizera bombi.
Tomasi: Ni byo. Kandi ngira ngo nawe wemera ko kuvuga ko twizera Imana na Yesu gusa bidahagije. Twagombye kubaho mu buryo buhuje n’ibyo tuvuga.
Karoli: Ibyo ni ukuri.
Tomasi: Ariko se umuntu yagaragaza ate ko yizera Imana na Yesu by’ukuri? Reka tuzabiganireho ubutaha. *
Karoli: Nta kibazo.
Ese hari ikibazo cyihariye gishingiye kuri Bibiliya wigeze wibaza? Ese waba ufite amatsiko yo gusobanukirwa imyizerere y’Abahamya ba Yehova, cyangwa bimwe mu bikorwa byo mu rwego rw’idini bakora? Niba ari uko bimeze, ntuzatindiganye kubibaza Umuhamya uzongera guhura na we. Azishimira kuganira nawe kuri ibyo bibazo.
^ par. 60 Niba wifuza ibindi bisobanuro, reba igice cya 12 mu gitabo Ni iki mu by’ukuri Bibiliya yigisha?, cyanditswe n’Abahamya ba Yehova.


text:
Ibyo bamaze kutugezaho ni uko FPR Inkotanyi yatsinze amatora ubwo rero ndashimira cyane abayobozi, abayoboke, intore z’umuryango FPR Inkotanyi mwese ndabashimiye cyane.
Intsinzi ni iyanyu, ni amateka asanzwe ya FPR Inkotanyi ihangana n’ibibazo yahanganye n’ibibazo byinshi ariko tukaba dukomeza gutera imbere tukaba tugejeje aha tuhigejeje ndetse tuhagejeje n’igihugu cyose dufatanyije.
Nashimiye abayobozi, nashimiye, abayoboke namwe mwese FPR inkotanyi aba kabiri nkurikijeho ni abandi banyarwanda bose nabo twafatanyije. Ari imitwe ya politiki yindi umunani, izwi twavuze, twamamaje hamwe, ndabashimiye cyane ndetse nshimiye n’abandi bagiye muri iki gikorwa cy’aya matora amapariti abiri n’abayoboke bayo nabo ndabashimiye ko bagerageje.
Ntabwo nakwibagirwa gushimira umuryango wanjye nabo ni Inkotanyi. Abana b’inkotanyi na bo baba ari zo, ndakurikizaho gushimira abantu bari hano batari bake baduherekeje aho twagiye hose ndetse nta nubwo basize imiryango yabo inyuma nabo bazanye n’imiryango yabo aho tugiye hose buri karere nabo babaga bahari, ndabashimiye cyane.
Muri bo hari abikorera ku giti cyabo, ndagira ngo nshimire abo bikorera batanze umusanzu munini watumye amatora ashoboka, akagenda neza, ntabwo twigeze tubura amikoro kubera bo kubera n’abanyamuryango bandi mwese, abanyamuryango ba FPR Inkotanyi muri hano.
Ndagira ngo na none nshimire cyane, hari abana, hari abasore n’inkumi bateguye ibikorwa byose kuva aho byatangiriye kugeza n’uyu munsi. Urebye uko ibintu byari biteguye, kuva bigitangira kugeza n’ubu, ahantu twahuriraga n’abantu benshi, ibihumbi byinshi, amagana ariko ugasanga byateguwe neza; ababyeyi barafashwa, abana barafashwa, abakuru n’abandi ibintu byose biri ku murongo, uwarwaye agahabwa umuti, ufite inyota agahabwa amazi mbese mu buryo bw’imitegurire (organization) ntacyo umuntu yabanenga, mwarakoze cyane.
Abo ni abahungu n’abakobwa b’imyaka 18,20, 25, 30 abo nibo bakoze ibi byose mureba, ndabashimira n’abari babayoboye.
Ntabwo nakwibagirwa gushimira abahanzi, abaririmbyi, batubaye hafi igihe cyose ahari imbeho bakatumara imbeho, ahari hashyushye bakahashyusha kurusha.
Hari ndetse n’abanyamakuru baba abo mu gihugu, abo hanze, baba abo bose bakora imirimo itandukanye, abafotora, abakoresha imbuga nkoranyambaga (social media) ndetse ibyabaga byose muri iki gikorwa cy’amatora nta hantu bitabaga bigera ku isi muri uwo mwanya bibereyeho.
Ahasigaye rero ngira ngo amateka atugejeje hano nayo murayazi. Urareba imyaka irindwi ishize igikorwa nk’iki nacyo cyarabaye kigenda neza ubu ndetse cyabaye neza kurushaho ariko ntabwo icyo gihe byari byateguwe ko ibintu bizakomeza nkuko byagenze ubu.
Hagati aho, abanyarwanda benshi, duhereye ku masinyatire miliyoni enye zirenga, ukagera kuri referendumu bikagera no kuri FPR ubwayo aho byose byaganishaga kandi byemezaga gusaba ko nkomeza kubabera umuyobozi.
Nabwiye abantu ubushize ko iyo bitaza kuba, njye nta kibazo nari mfite cyo gukomeza uko byateguwe bikagenda uko ariko kose mubishaka bikajya no ku bandi banyarwanda dushobora kujya inyuma bakatubera abayobozi.
Ni ukuvuga ngo njye ndi hano kubera ko nubahirije ibyo nasabwe namwe ndetse uyu munsi bikaba bigaragara ko mwabyemeje. Byari nko kuvuga ngo nubwo […] ndetse icyo nabonye njye turi mu gihe cyo kwiyamamaza ibyabaye mu matora, bisa n’aho icyo gikorwa cyo kugira ngo nkomeze mbabere umuyobozi, cyavuzweho byinshi, cyanenzwe byinshi, cyane cyane cyane n’abo hanze ubwo banengaga icyo abanyarwanda bahisemo gukora. Muri ibi bikorwa tugenda tuvamo, bisa n’aho abanyarwanda babyerekanye ko byari byo bitari ibintu byo kunyura iruhande gusa.
Ni nka bya bindi rero iyo nyine wahisemo gukora ikintu hakagira ugihakanya kenshi bitera imbaraga uwahitagamo ndetse agashaka kukwemeza ko icyo yahisemo yagihisemo azi icyo akora.
Rero akazi ubu kagiye gutangira na none nkuko twari dusanzwe tugakora, ubu ni imyaka irindwi yo gukomeza kwita ku bibazo dufite nk’u Rwanda, byugarije abanyarwanda ndetse birimo gukomeza k’umunyarwanda, aba umunyarwanda, ko tudaharanira kuba ikindi kintu kitari umunyarwanda ahubwo dushaka kuba umunyarwanda muzima, uteye imbere, wigeza kuri byinshi uko tubyifuza.
Bantu mwese rero muri hano, njye numva igikorwa nk’iki kiba kiremereye, tujye tugitwara nk’ikiremereye, cyane cyane ko n’iterambere ry’igihugu cyacu, imiyoborere myiza y’igihugu cyacu, demokarasi yacu n’ubumwe, gukomeza kubitsindagira ni ikintu ubwacyo kiremereye, tujye tubifata rero nk’ibintu nyine tuzirikana, dutekereza buri munsi, kandi dukora tuganishaho buri munsi.
Ndagira ngo nsoze mbashimira ubwo ibindi tuzakomeza kubivuga mu gihe kiri imbere, ariko nagira ngo nasabe rwa rubyiruko navugaga, bariyizi, bamwe bafite n’abayobozi babo, muze hano namwe, mugomba kuba mufite amatsinda, mufite abayobozi, ndagira ngo muze hano musange aba bayobozi bacu bandi bari hano.
Aba bana baturindira umutekano bakora ibitangaza. Bakora ibintu byinshi, byinshi cyane, kenshi ntabwo tujya [...] tubitwara uko babyumva gusa ntitujya dusubiramo kubashimira, baritanze, ubwo ariko nabo ndabashimiye n’abandi bose, inzego zindi zose zafatanyije.
Mukomeze mubarebe, ni bato cyane, ngira ngo nahoze mvuga n’aba 18 [imyaka] ndabona harimo n’aba 14, aba bana nibo wajyaga guhamagara iteka mu ma saa cyenda z’ijoro bakakubwira ko bari mu muhanda bajya hirya no hino.
Ndagira ngo rwose muze hano mbashimire mwakoze cyane, mwarakoze cyane rwose, aba ngaba rwose mureba, nta kintu na kimwe kigeze kibisoba, ibintu byafashe umurongo.
Reka nongere ndangiza, nanone nshimira umuryango wanjye umba hafi, kandi wambaye hafi, nabyo birafasha bitera imbaraga. Mwakoze cyane, twakomeza tukishima.
Amafoto: IGIHE na KT


text:
Tariki ya 27 Ugushyingo 2017, Minisitiri w’Intebe w’u Rwanda Dr. Edouard Ngirente ari kumwe n’abandi bayobozi batandukanye basuye imishinga yo kuhira imyaka...
Kubera kutabimenya, abantu batari bake bavuga ko indwara ya diyabeti ifata abantu bakuru gusa nyamara iri iri mu moko atatu ashobora...
Inama ihuje impuguke zitandukanye mu buzima bw’umwana n’umugore ndetse n’ingimbi n’abangavu, iteraniye i Kigali mu Ubumwe Grande Hotel, bamwe mu bayigize barasanga...
Umuryango w’abanyamakuru baharanira amahoro (Paxpress). ku bufa bufatanye n’umuryango w’urubyiruko ruharanira uburenganzira bwa muntu n’iterambere (AJPRODHO -JIJUKIRWA), Umuryango ugamije kurengera uburenganzira bw’umugore...
Iyi Filimi, Uwitonze yatangiye kuyifatira amashusho mu mwaka wa 2013 ayirangiza muri 2014. Mbere yo kuyerekana, asobanura ko yayikoze agamije kwerekana intambwe...
Kuri uyu wa gatatu tariki ya 22 Ugushyingo 2017, I Kigali hatangiye imurikagurisha ry’abakora ibikoresho by’ubwubatsi ndetse n’ababicuruza. Ni imurikagurisha rizamara iminsi...
Ubwo Sonia Rolland yahageraga, yacyiriwe n’Umuyobozi cy’icyo kigo, Mutzintare Damas Gisimba , abakozi bacyo ahita asura ibikorwa abana baharererwa bakora maze bamuririmbira...
Mu matorayabaye tariki ya 17 Ugushyingo 2017 yo kuzuza Inama Njyanama y’Akarere na Biro yayo, hasimburwa uwari Perezida wayo, Atukunda Rucyeba Chantal...
Uwari asanzwe ari Umuyobozi w’Akarere ka Nyamagabe, Mugisha Philbert, yahagaritswe na Njyanama y’Akarere ka Nyamagabe, nyuma yo gutabwa muri yombi mu...
Hambere iyo umwana yavukiraga kwa muganga atagejeje igihe yashyirwaga mu byuma bimushyushya bizwi ku izina rya couveuse. Ubu ibyo byuma ntibigikoreshwa ahubwo...


text:
Ariko mujye mureka amatiku. Radisson blue ifite izihe nyungu mu guhemba umwana utari we?Gisa kuba atarafotowe biriya ni ibintu yakoze atazi ko igihangano cye cyagera hariya
Ariko mujye mureka amatiku. Radisson blue ifite izihe nyungu mu guhemba umwana utari we?Gisa kuba atarafotowe biriya ni ibintu yakoze atazi ko igihangano cye cyagera hariya
Ntago ibi bintu bisobanutse!None c uriya Gasore yafotowe nande,yari agamije iki,Ikigaragara nuko uriya Gisa ashobora no kuba atazi gufata ibumba,Gasore rwose urebye urabona ariwe wabumbaga pe,nge uransobanurira ukuntu Gisa yaba yarafotowe,ku gihangano kitari icye,akambwira aho Gisa yari ari,niho ndabyemera,sha naho rwose ibi harimo urujijo
Mu mikino y’abana (jeux d’enfants) habamo no kubumba. Nk’umurezi, birangoye kwemera ko umwana umwe yageze kuri kiriya gikorwa.
mugize neza mwatubwira aho bariya bana baziranye, ndetse mukatugerera mu mudugudu mukatubariza cyane cyane uko umurimo wo kubumba wakozwe; ibumba ryavaga hehe? kubumba byakorewe ahantu hameze gute, byakozwe mu gihe kingana iki?...Hari igihe twasanga hari uwari akuriye abandi; icyo gihe nabo bakwitabwaho.
Muri make abanyamakuru ni bo batuyobeje.None se uwafotoye uwo mwana wa mbere akanakwirakwiza inkuru, ntakiganiro yigeze agirana na we? Ako kana kamamaye katabishaka ubwo ntimugahemukiye?Izo ntoki zako ziriho ibumba zigaragaza ko bafatanyaga.Na ko bakarebere akantu.
Please mujye mukora ibintu mwabanje gutekereza kungaruka, niba "Igihangano cyarakozwe n’UWIKUNDA(alias GASORE) ariko mu guhemba mugahemba "GISA GAKWISI" aho hari ikibazo gikomeye kuko Gisa ntazashobora gukomeza ubuvanganzo yahembewe kuko butazaba arubwe ubwo nazaba yarabikoze "azaba anize Artiste wejo hazaza" Mwongere mushishoze neza ko atari Uwikunda Gasore wakoze kiriya Gihangano. Murakoze
uriya mwana baramuriye niyihanagure.


text:
Rwanda | Nyamasheke: Ibyiciro by’ubudehe ntibishingirwaho mu gutanga imfashanyo gusa
Kuri uyu wa mbere tariki ya 14/05/2012, abanyamabanga nshingwabikorwa n’abashinzwe imibereho myiza ku mirenge igize akarere ka nyamasheke bahawe amahugurwa y’umunsi umwe agamije kubaha ubumenyi bazifashisha mu kunoza amakuru ku byiciro by’ubudehe abaturage babarizwamo.
Gasasira Jacques, ushinzwe ibarurishamibare mu karere ka Nyamasheke yasabye abazakora iki gikorwa kuzirinda amarangamutima kugira ngo amakuru azatangwa azabe afite agaciro nyako. Yavuze ko aya makuru atazagarukira muri gahunda zigamije gufasha abatishoboye gusa, ahubwo azakoreshwa no mu igenambigambi mu bikorwa bitandukanye.
Gasasira yagize ati: “Abantu bakwiriye kumva ko ibi byiciro bidakoreshwa mu gutanga ubufasha gusa. Hakenewe imibare y’abanyarwanda si imibare y’abakene.â€
Aya makuru y’ubudehe ngo azaherwaho mu gukora igenamigambi ndetse n’ubushakashatsi bugamije gukomeza guteza imbere igihugu nk’uko Niyibeshaho Ananie, umukozi ushinzwe iterambere ry’abaturage yabivuze.
Yasabye ko mu gihe iri kosora rizaba riri kuba komite ishinzwe kubikurikirana kuri buri rwego izajya iterana buri munsi maze kugira ngo irebe uko igikorwa kiri kugenda, ndetse hanafatwe ingamba z’uko byakomeza kugenda neza.
Abazakora igikorwa cyo gukosora amakuru ajyanye n’ibyiciro by’ubudehe abaturage babarizwamo basabwe kuzabikora bikuyemo ibindi byose byazabishingiraho zaba inkunga cyangwa ubufasha ubwo aribwo bwose buri wese agashyirwa mu kiciro arimo nk’uko byasabwe n’umuyobozi w’akarere wungiririje ushinzwe imibereho myiza y’abaturage Gatete Catherine.
Aba bakozi kandi basabwe kuzarangwa n’ubushishozi kuko abaturage bamwe bazahisha amakuru ngo bashyirwe mu byiciro by’abakene bagamije imfashanyo, ndetse bakanasobanurira abaturage akamaro k’ariya makuru ko atari imfashanyo gusa.


text:
SIYERA LEWONE NA GINEYA
Umwana wahoze mu gisirikare aba umupayiniya w’igihe cyose
NARI mfite imyaka 16 igihe inyeshyamba zanjyanaga mu gisirikare ku ngufu. Zampaga ibiyobyabwenge n’inzoga, kandi incuro nyinshi najyaga kurwana meze nk’umusazi. Narwanye mu bitero byinshi kandi nkora ibikorwa by’ubugome biteye ubwoba. Ibyo ndabyicuza cyane.
Umunsi umwe hari Umuhamya ukuze waje kubwiriza aho twabaga. Abantu benshi baradutinyaga kandi bakadusuzugura kuko twari inyeshyamba, ariko we yageragezaga kudufasha mu buryo bw’umwuka. Igihe yantumiraga mu materaniro nagiyeyo. Sinibuka ibyavugiwe muri ayo materaniro, ariko nibuka neza ukuntu banyakiranye urugwiro.
Igihe intambara yakazaga umurego, sinongeye kubonana n’Abahamya. Naje gukomereka bikabije maze noherezwa mu karere kagenzurwaga n’inyeshyamba kugira ngo ngarure agatege. Mbere y’uko intambara irangira, naratorotse njya mu gace kayoborwaga n’ingabo za leta, ninjira muri gahunda yo kwambura intwaro ingabo zavuye ku rugerero, kuzivana mu gisirikare no kuzisubiza mu buzima busanzwe.
Nifuzaga cyane ubufasha bwo mu buryo bw’umwuka. Nagiye mu materaniro y’Abapentekote, ariko abayoboke babo bavuze ko “Satani” yabajemo! Ibyo byatumye ntangira gushakisha Abahamya ba Yehova. Maze kubabona, natangiye kwiga Bibiliya no kujya mu materaniro. Igihe nabwiraga abavandimwe ibikorwa bibi nakoze, bansomeye amagambo ya Yesu atera inkunga agira ati “abantu bazima si bo bakeneye umuganga, ahubwo abarwayi ni bo bamukeneye. . . . Sinazanywe no guhamagara abakiranutsi, ahubwo nazanywe no guhamagara abanyabyaha.”—Mat 9:12, 13.
Ayo magambo yankoze ku mutima cyane! Nahaye umuvandimwe wanyigishaga Bibiliya icyuma nitwazaga, maze ndamubwira nti “iyi ntwaro nari narayibitse kugira ngo nzayitabaze nihagira abashaka kwihorera. Ariko ubwo maze kumenya ko Yehova na Yesu bankunda, sinkigikeneye.”
Abavandimwe banyigishije gusoma no kwandika. Amaherezo, narabatijwe kandi mba umupayiniya w’igihe cyose. Muri iki gihe, iyo mbwirije abahoze ari inyeshyamba bavuga ko banyubaha bitewe n’uko nasukuye imibereho yanjye. Nanone nigishije Bibiliya uwari wungirije uwayoboraga umutwe nabagamo.
Igihe nari umusirikare nabyaye abana batatu b’abahungu. Maze kwiga ukuri, nifuzaga kubafasha mu buryo bw’umwuka. Nashimishijwe n’uko babiri bemeye ibyo nabigishaga! Umwe mu bahungu banjye ni umubwiriza utarabatizwa, kandi ubu uw’imfura ni umupayiniya w’umufasha.


text:
Iyo umukozi yarambiwe akazi ,aba ashaka kwigendera ariko gusezera akenshi bikamunanira agatangira kwica akazi kugira ngo abone ko wamusezerera. Hari n’igihe muba ntacyo mwapfuye ahubwo yarambiwe gusa akeneye kujya ahandi. Ibi ni bimwe mu byo wabireberaho :
- Kwica nkana ibintu yari asanzwe akora neza : urugero niba yakoraga douche buri munsi arayireka bikaba rimwe mu minsi itatu,bikagenda bikaba rimwe mu cyumweru, wabimubwira (Remarque) akakubwira ngo amafaranga ahembwa ntajyanye n’akazi akora.
- Kutubahiriza gahunda y’akazi kandi yarasanzwe ayubahiriza : urugero niba ategura ameza saa mbili (20h) akageza saa yine (22h) atarahisha,wamubwira ngo ese uyu munsi byagenze gute, ati erega ndavunika cyane.
- Guhora arakaye ikintu cyose umubwiye akarakara, ikintu cyose uvuze kigasubizwa n’amaganya kandi nawe bikaguca intege kubera ko uta kongeza umuntu utagikora neza.
- Kuzerera : aba afite amagahunda menshi wamutuma kuri boutique agaherayo wamuha uruhushya rwo gusohoka akagurka igihe ashakiye.
- Guhora kuri telefone : Muri rusange hari abakozi bakunda telefone cyane ariko hari igihe biba byakabije, akazi ntigakorwe kubera telephone, waba uri kumuvugisha akitaba telephone n’ibindi. Hari igihe bishobora kuba biterwa n’uko ari gushakisha akandi kazi . Muri make, usanga atagishaka kugukorera akazi umusaba ahubwo ashaka ko yikoresha uko ashatse ubundi wowe ukongera amafaranga.


text:
Muyoboke Alex ni umwe mu bajyanama (manager) batangiye aka kazi mbere y’abandi mu Rwanda akaba yarakoranye n’abahanzi batandukanye ndetse bamwe muri bo bakaba bemeza ko arangwa n’ubwitange.
Manzi James uzwi nka Humbe G wo muri Urban Boys yagize ati “Alex Muyoboke rwose navuga ko nta kibazo cye. Ni umuntu ukunda cyane ibyo akora, kuko akenshi uyu muziki wacu kuwukora bisaba kuba uwukunda cyangwa ukunda n’imyidagaduro muri rusange. Alex rero ni umuntu ukunda imyidagaduro, niyo mpamvu usanga abasha uyu murimo”.
Muyoboke yakoranye n’abahanzi nka Tom Close, Dream Boys, Urban Boys n’abandi bikaba bifatwa nk’intu kigaragaza ko ari umuntu iyo mukoranye aba afite umurava mwinshi.
Humbe G yakomeje agira ati “yarakoze cyane rwose ni umunyamurava cyane kuko njye ndibuka ko ubwa mbere tujya gukora ‘Take it off’ muri Uganda, Alex twari kumwe kandi usanga ibintu byose aba yabigize ibye rwose.”
Tom Close wakoranye na Muyoboke bwa mbere yagize ati “ Gukorana na we ni ibintu bisanzwe, ni umuntu ukunda gukora. Iyo ari mu kintu akigira icye ku buryo wisanga hari aho bibaye ngombwa ko anagusunika. Ugasanga ikintu akigize icye cyane kurusha n’uko cyaba icyawe. Yagize uruhare rushoboka mu bikorwa byanjye pe! Ni ukuvuga ngo urakora na we agakora mugafatanya kugira ngo ibintu bigende.”
Nina wo mu itsina rya Chary&Nina, ririmo gukorana na Muyoboke muri iyi minsi na we ahamya ko uyu mugabo ari umukozi cyane kandi ko gukorana na we bisaba kuba nawe uri umukozi.
Yagize ati “Gukoranana Alex Muyoboke, ugomba kuba uri umuntu witeguye gukora utikoresheje, kuko ni umugabo w’umukozi. Isaha yose ugomba kuba witeguye ko ashobora kuguhamagara ngo mukore. Ni umuntu ukunda umuziki cyane ku buryo usanga agukoresha cyane pe, n’imbaraga zawe zose kuko aba azi yuko uzifite, ntaba ashaka rero kubona hari ibyo utinya gukora kandi ubishoboye. Alex rero ni umuntu ukunda akazi, ugira umurava kandi uzi kubana n’abandi. Buriya iyo mufitanye ikibazo araza akakikubwira bikarangira ntabwo ajya abika inzika.”
Uretse abahanzi bo mu Rwanda, Alex Muyoboke yagiye akorana n’abahanzi bo muri Afurika y’Iburasirazuba akabahuza n’abo yagiraga inama mu Rwanda, barimo ka Big Furious ukunze no kugaragara mu bitaramo ategura.
izubarirashe@gmail.com


text:
Bamwe bandika Raimund, Reimund , Réamann, Redmond, Redmund , Raimondo , Raimonds , Remao , Raimondas, Raimundo, Raymundo .
Bimwe mu biranga ba Raymond
Raymond ntava ku izima , ibyo bituma niba yemeye aba ayemeye kandi yahakana nabwo akaba ahakanye ku buryo utamumeneraho.
Ni umunyamahirwe, uzi kwirwanaho no guhinduka bitewe nicyo ubuzima bumutegetse
Ni umuntu utazi kubeshya, niyo abigerageje agakora amanyanga uhita umufata ako kanya.
Ntabwo apfa kugenda atazi aho agiye cyangwa ngo apfe gukora ikintu atagitekerejeho.
Raymond ni umuntu uri nyamwigendaho, yanga kwanduranya kandi agenda, umujyo umwe.
Raymond agira gahunda, nta kunda umuntu umutunguza , ibintu iyo nta kintu mwavuganye biragora ngo abe yagira icyo akumarira.
Ni umuntu uzi guhisha amarangamutima ye, kumutuka cyangwa kumukomeretsa ntakwereka ko bimubabaje. Ni umuntu ufata inshingano, agashyira mu gaciro, kandi ikintu cyose agikorana ubushishozi bwinshi n’ubuhanga.
Yanga umuntu umubuza uburenganzira bwe kandi iyo bibaye ngombwa arabirwanira ariko akabubona. Asa n’umuntu ujunjamye utajya akunda gusabana kandi udakunda kugaragaza amarangamutima ye.


text:
Ibikoresho
Mu gihe ushaka gukora gato mu bunyobwa dore ibyo wakwifashisha by’ ibanze.
Fata ifu y’ubunyobwa garama 125
Amavuta (marigarine) garama 100
Amagi 4
½ cy’ikiyiko cy’umusemburo
Isukali garama 200
Ifarini garama 125
Uko bikorwa
Umaze kwiyegereza ibi byangombwa by’ibanze kubita amagi maze uvange umuhondo wayo n’isukali ubikubitire hamwe mu gihe cy’iminota 10. Ubonye binoze, wongeremo ifarini n’ifu y’ubunyobwa. Wongeremo umweru w’amagi wakubise cyane n’umusemburo uvange neza bihoberane mbese binoge cyane.
Hanyuma ushyiremo marigarine na yo wanogeje. Mu kujya kubiteka ufate icyo ugiye gutekeramo usige mu ndiba yacyo amavuta, ushyiremo umutsima, uwuteke mu ifuru niba uyifite cyangwa se ukoreshe uburyo bwa bain- marie (ni uburyo bwo guteka ariko icyo utetsemo (isafuriya) gitereste mu yindi safuriya irimo amazi abira). Iyi gato na yo ni dessert.
Urwego News
Imyororokere
Gato mu bunyobwa
Ibikoresho


text:
Inzira y’umusaraba y’ubuzima bwa Robin King umwana waburanye n’abo mu muryango we afite imyaka ine n’igice y’amavuko akaza kugira amahirwe yo kubona abo bafitanye isano ari muzehe rukukuri w’imyaka 74 y’amavuko.
Robin yaje kurererwa n’umuryango wa Fred na Elsie King nyuma yaho bamutoraguriye ubwo habaga intambara y’isi ya kabiri maze aza kwisanga ari mu majyepfo y’umurwa mukuru w’Ubwongereza London mu cyaro cya gace bita Woolwich.
Robin n’ababyeyi bamureze kuva akiri muto
Ku myaka 13 y’amavuko ubwo yaravuye gukina n’abana bagenzi be nibwo yaje kujya mu cyuma cy’ababyeyi be (abamurera) asangamo impapuro z’uko ari umwana uwo muryango urera atari ababyeyi be b’umubiri.
Byaje kumukomeretsa mu mutwe maze agendayihisha mu rugo rwari kure y’umuryango we mbere yuko aba polisi baza kumutahura. Akaba yarashegeshwe no kuba nta numwe wo mu muryango we wigeze ahingutsa ijambo ry’uko ari umwana barera atari ababyeyi be.
Bimwe mu byo Robin yibuka mu buto bwe ni uburyo yakinanaga n’urungano rwe mu matongo yasizwe ashegeshwe n’intambara y’isi ya kabiri ndetse ko nuwo yakuze yita umubyeyi we yakoreraga abakire muri Charlton.
Robin yaje gusoza amashuri ye yisumbuye ageze mu myaka 20 yaje gushaka umugore babyarana abana babiri b’abakobwa aribo Lorraine na Michaela baje kumuhoza amarira yo kutagira ababyeyi n’abavandimwe basangiye amaraso.
Robin acigatiye abakobwa be Lorraine na Michaela
Igihe kimwe Robin yaje gusaba uruhushya rumwemerera gukora maze aza guhamagarwa n’ubuyobozi bw’irangamimerere mu mujyi wa London aribwo yagize amahirwe yo kuba yabaza imyaka ye. Maze umugabo aza kumusubiza agira ati : “Nizere ko bitari buguhungabanye cyane kumva ko watawe mu rugo rw’umugabo Peter Robinson muri London,”
Aha nibwo Robin yaje kuvumbura ko ababyeyi be bari baramutaye akaza gutoragurwa n’aba bagira neza bamureze ndetse n’impamvu amazina ye rimwe ari Robin naho irindi rikaba ari Peter.
Mu mwaka wi 1996 Robin yaje gukora ibishoboka byose abifashijwemo n’umukobwa we Michaella ngo abashe kumenya ababyeyi b’umubiri aza kuvumbura ko yaje gutoragurirwa muri Oxford ku itariki ya 20 Ukwakira 1943 aho byari mu bihe bitoroshye by’intambara y’isi ya kabiri.
Abakobwa be bakomeje kumufasha gushakisha uburyo babona abafitanye isano na Se wabo babinyujije mu biganiro bitandukanye binyura ku ma televiziyo mu Bwongereza Lorraine ntiyigeze acogora kubaza nimba nta mubyeyi waba waraburiye umwana we mu gihe cy’intambara y’isi ngo abone aho yahera afasha umubyeyi we gusa iteka igisubizo cyikaza ari kimwe ko ntawe.
Lorraine na se umubyara Robin bari gushakisha abo mu muryango wabo
Igihe kimwe nibwo yaje kubona agace kamwe ka filime yatambukaga kuri BBC ivuga ubuzima bumeze nk’ubwa Se maze aza guhura na Julia Bell umwe mu bavuzi bafata ikizamini cya DNA (Gikorwa hagamije kugenzura isano) ngo abashe kuba yagira icyo amufasha.
Nyuma yaho Julia yaje gufata ingamba zo gukora ubushakashatsi bwo gufata abandi bantu bose babuze ababo ngo azajye abahuza n’abo mu miryango yabo.
Mu minsi ya vuba Julia nawe wari ufite umubyeyi we wazahajwe no kubura abo mu muryango we yaje gufata ibizamini bya Robin abijyana kubikorera ubushakashatsi muri Leta zunze Ubumwe z’Amerika maze nyuma y’igihe baza gusanga bihuye n’ibyo umukecuru witwa Maria utuye muri New York.
Gusa byaje kongera kuzamo agatotsi kuko ibizamini byafashwe byagaragaje ko Maria na Robin basangiye 1% gusa by’ubuvandimwe bishatse kuvuga ko ari nka mubyara we wa kure gusa icyizere cyo kubona abavukanyi ndetse n’abandi bo mu muryango we cyari cyagarutse kuri Lorraine n’umubyeyi we Robin.
Julia na Lorraine babifashijwemo na Maria basubiye mu bisekuru ngo babashe kuba babona umubyeyi ndetse n’umuryango nyirizina wa Lorraine nubwo bitari byoroshye.
Julia yaje gukomeza ubufasha bwe maze aza kubona numero z’uwitwa Grant umwana wa Agnes uba mu gihugu cya Canada amusobanurira uko ibintu bihagaze nawe aramwemerera amubwira ko bakora ikizamini cya DNA basanga ni umuvandimwe we ijana ku ijana basangiye ababyeyi na Robin.
Robin ubwo yabonanaga na mushiki we Karen nyuma y’imyaka 70 aba kure yabo
Grant we yari azi ababyeyi be kuko ariwe babanye ubuzima bwe aribo Douglas na Agnes Jones nubwo Robin atigeze amenya ndetse abona ababyeyi be kuko se umubyara Douglas yaje gupfa muri 1975 mu gihe nyina Agnes we yataburutse ejo bundi muri 2014.
Erick M. RUZINDANA/INGUFU.COM
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->
Inkuru nziza kandi ishimishije cyane
Mana weeeè , imana ibaho....gusa ifasha uwifashije ndabyemeye..


text:
Nyamagabe: abasenateri barasaba ko abaturage batagomba guhutazwa kubera imihigo
Komisiyo ya sena yerekwa uko imihigo ishyirwa mu bikorwa
Komisiyo ya Senat ishinzwe politike n’imiyoborere myiza, irasaba abayobozi guhera ku rwego rw’ ibanze ko bagomba gushyira neza mu bikorwa by’imihigo bahize, nta muturage uharenganiye.
Iyi komisiyo yabisabye tariki ya 17 ubwo yasuraga akarere ka Nyamagabe, mu rwego rwo kureba uko imihigo ishyirwa mu bikorwa.
Senateri Mushinzimana Apollinaire uhagarariye iyi komisiyo, avuga ko bafite impungenge z’uko haba hari abayobozi bajujubya abaturage babakoresha ibidakwiye gukorwa kugirango bagere ku mihigo bahize. Yagize ati “hari ubwo umuyobozi ashobora kuva mu nama bitewe n’amabwiriza yahawe agenderaho, ugasanga agiye kubwira abaturage ngo ibi mugomba kubikora mutya kandi mu gihe icyi n’icyiâ€
Umuyobozi w’akarere ka Nyamagabe Mugisha Philbert, yamaze impungenge iyi komisiyo. ababwira ko abaturage babanza gusobanurirwa akamaro k’imihigo bakanerekwa inyungu bibafitiye. Kandi ngo nta muturage uhutazwa kugirango imihigo ikunde ishyirwe mu bikorwa.


text:
KANDA HANO UREBE VIDEO
“Maze Ishobora byose izakubera umutunzi, n’ifeza y’igiciro cyinshi” -Yobu 22:25-30
Imana ni byose kuri twe byaba iby’ Umwuka cyangwa ibyo mu buzima busanzwe ariko kenshi tuyizerera ibisanzwe byo mu buzima busanzwe ariko ni Imana irimo byose.
Rimwe Yesu yatanze imigati abantu barahurura ariko uwo munsi ntiyayibaha ababwira ko ariwe mutsima w’ubugingo birababaza bahera ubwo bamuva inyuma byumvikana ko bari bamuzi uruhande rumwe ariko badashaka kumenya ko ariwe mutsima w’ubugingo.
Iyo tuvuze Yesu tuba tuvuze kamere ye, imbaraga ze, ubutware bwe, kuko ariwe byose kuri twe ariko abantu barashaka amahoro, amafaranga, ubutunzi ariko ubitanga bataramushaka niwe ukwiye kubanza ibindi bigakurikira. Kandi muri we byose birimo; Abaroma 8:32 havuga hati: “Iyaduhaye Kristo izamuduhana n’ ibindi byose”.
Ku bwo kudahishurirwa ibiri muri Kristo Yesu, Abakristo benshi bameze nk’ umuntu wakwicara ku gasozi ka Zahabu ariko akazicwa n’ ubukene n’ inzara kuko atazi ko zihari, tumeze nk’ umuntu baha telefone n’ agatabo kamuyobora uko ayikoresha ariko kuko atazi gusoma, telefone ikamupfira ubusa. Iyo urangije kwiga baguha Dipolome bakakubwira ko izaguha byose uzifuza mu buzima iramutse ikoreshejwe neza ariko ugiye ukayibika mu kabati wakena ukamera nk’utigeze yiga. Bimeze na none nk’uwaguha sheki ukayibika mu nzu ntujye kuri banki yagupfira ubusa.
Ubundi n’abakorera satani arababesha kuko nta mugisha n’umwe afite nibyo ashukisha abantu nibyo yiba kuko azanwa no kwiba no kwica no kurimbura (Yohana 10:10) ariko ntabera hose icyarimwe, kandi ntamenya icyo dutekereza ahubwo aduteramo ibitekerezo bye tukagira ngo ni ibyacu ariko Yesu yaramutsinze natwe turi abatsinzi no kurutaho.
Kumenya Imana ko ariyo ifite byose bizakurinda kuyivaho wiruka inyuma y’ ibigukura kuri yo. Hari uwamenye umutungo wari mu myenda ya Yesu maze aravuga ngo n’ubwo nakora ku myambaro ye gusa nakira ahita akira uburwayi yari amaranye imyaka 18.
Icyo gihe uzishimira Ishobora byose uzayisaba nayo izakumva; hari abantu bari mu by’ Imana batabyishimiye kuko amaso yabo ahora ku bindi no ku bantu ariko Imana uyigire iya 1 mu buzima bwawe izakunezeza. Icyo gihe uzayisaba nayo izakumva kuko ni umubyeyi w’ imbabazi, uzahigura imihigo yawe, icyo wagambiriye kizakubera uko wagishakaga, umucyo uzarasa mu nzira zawe. Iyo umucyo utarakurasira wumva ukijijwe ariko imiryango ikinze ariko icyo gihe imiryango yose izakinguka uko umucyo wakurasiye umwijima w’ ibibazo wakuweho.
Biragoye ko utsinda amaganya ariko ikigutera kuganya kitarakurwaho ariko Imana ifite imibereho yawe mu kuboko ishobora kugukiza amateka mabi. Iyo usomye, Imana yahaga imigisha yo mwuka abera ba kera ariko n’ ubuzima busanzwe, no mu gihe cy’ intumwa biblia ihamya ko nta mukene wababagamo n’ ukennye yahabwaga icyo akenye(Ibyakozwe n’ intumwa 4:37).
Nuhura n’ ibikugusha uzabona ikikubyutsa, kuko abanzi bazagutera baturutse mu nzira imwe bahunge baciye mu nzira ndwi, kuko Uwiteka iyo agushyigikiye bituma n’abanzi bawe buzura nawe.
Icyo gihe izarokora n’uwuriho igicumuro, Abaroma 8:1 Abari muri Kristo Yesu nta teka bazacirwaho, nyuma y’ urupfu hari urubanza ku muntu wese utaremeye kwakira Yesu nk’ umwami n’ umukiza.
Nkwifurije guhishurirwa ubutunzi buri mu Mana kuko byose birimo. Mwari kumwe na Pastor Desire Habyarimana ubakunda akabifuriza umugisha w’ Imana.


text:
INKURU IVUGA IBYABAYE MU MIBEREHO
Impamvu ubuzima bwacu bufite intego
UMUHUNGU wanjye Gary akimara kuvuka mu mwaka wa 1958, nahise mbona ko yari afite ikibazo. Icyakora, nyuma y’amezi icumi ni bwo abaganga bamenye indwara ye, kandi hashize imyaka itanu ni bwo impuguke mu by’ubuvuzi z’i Londres na zo zabyemeje. Nyuma y’imyaka icyenda Gary avutse, igihe umukobwa wanjye Louise yavukanaga ibimenyetso byerekana ko yari arwaye cyane kurusha Gary, narababaye cyane.
Abaganga bambwiye batuje bati “abana bawe bombi barwaye indwara ifata ibice bigize ingirabuzima fatizo bigena uko umuntu azaba ateye (LMBB *), kandi iyo ndwara ntikira.” Icyo gihe abantu ntibari bazi byinshi ku birebana n’iyo ndwara idasanzwe. Ikunze kurangwa no kutareba neza bikurikirwa no guhuma, umubyibuho ukabije, kugira indegeya, kudakura neza, kudakora neza kw’ibice by’umubiri, kurwara diyabete, kurwara rubagimpande no kugira impyiko zidakora neza. Ku bw’ibyo, kwita ku bana banjye byari kuba ikibazo kitoroshye. Ubushakashatsi buherutse gukorwa bwagaragaje ko umuntu 1 ku bantu 125.000 bo mu Bwongereza arwaye iyo ndwara, nubwo hari abandi benshi bashobora kuba bayifite, ariko idakomeye.
YEHOVA YATUBEREYE “IGIHOME KIREKIRE”
Nkimara gushaka, naganiriye n’Umuhamya wa Yehova maze mpita menya ko Abahamya bigisha ukuri. Ariko umugabo wanjye we ntiyari ashishikajwe n’ukuri. Twahoraga twimuka bitewe n’akazi yakoraga, ku buryo ntashoboraga kwifatanya n’itorero. Icyakora, nakomeje gusoma Bibiliya no gusenga Yehova. Igihe nasomaga amagambo avuga ko ‘Yehova azaba igihome kirekire gikingira umuntu wese ufite intimba, akaba igihome kirekire mu bihe by’amakuba,’ kandi ko ‘atazatererana abamushaka,’ byarampumurije cyane.—Zab 9:9, 10.
Kubera ko Gary atabonaga neza, igihe yari afite imyaka itandatu yagiye kwiga mu kigo cyitaga ku bafite ubwo bumuga, akaba yarigaga abayo. Icyo kigo cyari ku nkombe yo mu majyepfo y’u Bwongereza. Yakundaga kunterefona ambwira ibibazo yabaga afite, maze nkamufasha gusobanukirwa amahame y’ibanze yo muri Bibiliya. Louise amaze imyaka runaka avutse, nanjye narwaye indwara ifata imyakura n’indi ituma umuntu agira ububabare mu mikaya, mu magufwa no mu ngingo. Gary yagarutse mu rugo avuye muri rya shuri afite imyaka 16. Icyakora, amaso ye yagendaga arushaho guhuma, maze mu mwaka wa 1975 ashyirwa ku rutonde rw’impumyi. Mu mwaka wa 1977, umugabo wanjye yaradutaye.
Gary amaze igihe gito agarutse, twatangiye kwifatanya n’itorero ryarangwaga n’urugwiro, maze mbatizwa mu mwaka wa 1974. Narishimye cyane igihe umusaza w’itorero yafashaga Gary guhangana n’imihindagurikire y’umubiri mu myaka ye y’ubugimbi. Abandi Bahamya bamfashaga imirimo yo mu rugo, kandi amaherezo batanu muri bo bahawe akazi n’abayobozi bo mu gace k’iwacu bari bashinzwe imibereho myiza y’abaturage, kugira ngo bakomeze kudufasha. Mbega ukuntu byatubereye byiza!
Gary yakomeje kugira amajyambere mu buryo bw’umwuka maze abatizwa mu mwaka wa 1982. Yifuzaga gukora umurimo w’ubupayiniya bw’ubufasha. Ku bw’ibyo, niyemeje gukora uwo murimo kugira ngo njye muherekeza, kandi namaze imyaka runaka nywukora. Umuhungu wanjye yarishimye cyane igihe nyuma yaho umugenzuzi usura amatorero yamubazaga ati “Gary, kuki utaba umupayiniya w’igihe cyose?” Icyo ni cyo rwose Gary yari akeneye; mu mwaka wa 1990 yabaye umupayiniya w’igihe cyose.
Gary yabazwe itako incuro ebyiri, mu mwaka wa 1999 no mu mwaka wa 2008, bamushyiramo icyuma gisimbura igufwa. Icyakora, Louise ni we wari urwaye cyane kurushaho. Yavutse ari impumyi, kandi igihe nabonaga afite akaregeya ku kirenge, nahise menya ko na we afite indwara ya Bardet na Biedl. Ibizamini byo kwa muganga byakozwe nyuma yaho byagaragaje ko yari anafite ibibazo bikomeye by’inyama zo mu nda. Mu myaka yakurikiyeho, yabazwe incuro nyinshi, ndetse abagwa impyiko incuro eshanu. Kimwe na Gary, na we arwaye diyabete.
Kubera ko Louise azi ibibazo bishobora kuvuka mu gihe cyo kubagwa, avugana mbere y’igihe n’abaganga bashinzwe kubaga, abatera ikinya n’abayobozi b’ibitaro, akabasobanurira impamvu atemera guterwa amaraso. Ibyo bituma yumvikana n’abashinzwe kumuvura bose.
UBUZIMA BWACU BUFITE INTEGO
Iwacu tuhakorera ibikorwa byinshi bifitanye isano no gusenga Yehova. Mbere y’uko ibikoresho bya elegitoroniki biboneka, namaraga amasaha menshi nsomera Gary na Louise. Muri iki gihe, za CD, za DVD n’ibyo tuvana ku rubuga rwa www.jw.org bituma buri wese muri twe agira gahunda ye yo kwiga Bibiliya buri cyumweru, bityo tugashobora gutanga ibisubizo bifatika mu materaniro ya gikristo.
Rimwe na rimwe, Gary afata ibisubizo mu mutwe, kandi iyo ari butange ikiganiro mu Ishuri ry’Umurimo wa Gitewokarasi, agitanga mu magambo ye. Mu mwaka wa 1995 yabaye umukozi w’itorero, kandi buri gihe aba afite byinshi byo gukora ku Nzu y’Ubwami, yakira abaza mu materaniro, agafasha no mu birebana n’indangururamajwi.
Abandi Bahamya bafasha Gary mu murimo wo kubwiriza, akenshi bakamusunika mu igare agendamo kubera ko arwaye rubagimpande. Hari Umuhamya wamufashije kwigisha Bibiliya umuntu wari ushimishijwe. Gary yanafashije Umukristo wari umaze imyaka 25 yarakonje. Ubu bombi baza mu materaniro ya gikristo.
Igihe Louise yari afite imyaka icyenda, nyirakuru yamwigishije kuboha imyenda, kandi jye n’umwe mu bamwitaho twamwigishije gufuma. Kubera ko agikunda cyane kuboha, abohera abana n’abantu bageze mu za bukuru bo mu itorero ibiringiti bifite amabara meza cyane. Nanone kandi, akora amakarita yo kwandikiraho abantu mu mpapuro bomekaho udushusho. Abo yoherereza ayo makarita barayishimira cyane. Louise akiri umwangavu yize kwandikisha imashini. Muri iki gihe, ashyikirana buri gihe n’incuti ze kuri interineti akoresheje orudinateri yihariye isoma umwandiko. Yabatijwe afite imyaka 17. Iyo hari gahunda zihariye zo kubwiriza, dukorana umurimo w’ubupayiniya bw’ubufasha. Kimwe na Gary, Louise na we afata mu mutwe imirongo y’Ibyanditswe akoresha agaragariza abantu ko yizera amasezerano y’Imana y’uko hazabaho isi nshya, aho “amaso y’impumyi azahumuka,” ntihagire n’‘umuturage uvuga ati “ndarwaye.”’—Yes 33:24; 35:5.
Twishimira cyane ko twamenye inyigisho z’agaciro kenshi zo mu Ijambo rya Yehova ryahumetswe! Dushimishwa cyane n’ubufasha duhabwa n’abagize itorero ryacu, kuko tutabafite nta kintu kigaragara twageraho. Ikindi kandi, ubuzima bwacu bufite intego, ahanini bitewe n’ubufasha Yehova aduha.
^ par. 5 Iyo ndwara yitiriwe abaganga bane bayivumbuye ari bo Laurence, Moon, Bardet na Biedl (LMBB). Umuntu arwara iyo ndwara iyo ibice bigize ingirabuzima fatizo bigena uko umuntu azaba ateye by’ababyeyi be bombi bifite iyo ndwara. Muri iki gihe, ikunze kwitwa indwara ya Bardet na Biedl. Iyo ndwara ntikira.


text:
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
Intangiriro 13:1-18
13 Nyuma y’ibyo Aburamu ava muri Egiputa we n’umugore we n’ibyo yari atunze byose, ajyana na Loti bagera i Negebu.+2 Kandi Aburamu yari afite ubutunzi bwinshi cyane bugizwe n’amatungo, zahabu n’ifeza.+3 Nuko ava i Negebu agenda akambika ahantu hatandukanye maze agera i Beteli aho yari yarashinze ihema bwa mbere, hagati y’i Beteli na Ayi,+4 aho igicaniro yubatse mbere cyari kiri.+ Nuko Aburamu yambarizayo izina rya Yehova.+5 Icyo gihe Loti wagendanaga na Aburamu, na we yari afite intama n’inka n’amahema.6 Nuko icyo gihugu kibabana gito ntibashobora kugituranamo bitewe n’uko ubutunzi bwabo bwari bwarabaye bwinshi cyane, bigatuma badashobora gukomeza kubana.+7 Havuka intonganya hagati y’abashumba b’amatungo ya Aburamu n’ab’amatungo ya Loti, kandi icyo gihe Abanyakanani n’Abaperizi ni bo bari batuye muri icyo gihugu.+8 Hanyuma Aburamu abwira Loti+ ati “he gukomeza kubaho intonganya hagati yanjye nawe, no hagati y’abashumba banjye n’abawe kuko turi abavandimwe.+9 Mbese igihugu cyose ntikiri imbere yawe? Reka dutandukane. Nujya ibumoso ndajya iburyo, nujya iburyo ndajya ibumoso.”+10 Nuko Loti yubura amaso yitegereza Akarere kose ka Yorodani,+ abona ko hose ari ahantu hanese; icyo gihe hari mbere y’uko Yehova arimbura Sodomu na Gomora; abona hameze nk’ubusitani bwa Yehova,+ mbese hameze nk’igihugu cya Egiputa kugeza i Sowari.+11 Nuko Loti yihitiramo Akarere kose ka Yorodani, maze arimuka ajya gukambika mu burasirazuba, batandukana batyo.12 Aburamu atura mu gihugu cy’i Kanani, ariko Loti we atura mu migi yo muri ako Karere.+ Amaherezo aza gushinga ihema rye hafi y’i Sodomu.13 Abantu b’i Sodomu bari babi kandi bari abanyabyaha ruharwa bacumura kuri Yehova.+14 Nuko Loti amaze gutandukana na Aburamu, Yehova abwira Aburamu ati “ubura amaso urebe uhereye aho uri, urebe mu majyaruguru no mu majyepfo no mu burasirazuba no mu burengerazuba,+15 kuko iki gihugu cyose ureba nzakiguha wowe n’urubyaro rwawe kugeza ibihe bitarondoreka.+16 Kandi urubyaro rwawe nzaruhindura nk’umusenyi wo mu isi, ku buryo niba hari uwabasha kubara umukungugu wo hasi, ubwo urubyaro rwawe na rwo rushobora kubarika.+17 Haguruka ugende, utambagire iki gihugu mu burebure bwacyo no mu bugari bwacyo kuko ari wowe nzagiha.”+18 Nuko Aburamu akomeza kuba mu mahema. Nyuma yaho ajya gutura mu biti binini by’i Mamure,+ biri i Heburoni.+ Ahageze yubakira Yehova igicaniro.+


text:
Abasaza n’abakecuru twaganiriye bavuga ko impamvu abagore babuzwaga kurya inyama z’ihene ngo byari ubusambo no gusuzugura abagoreo dore ko ngo usibye inyama z’ihene ngo abagore ntibemererwaga kunywa inzoga ahubwo babahaga amatende.
Alphonse Karinganire ni umusaza twaganiriye utuye mu kagari ka Rubirizi ho mu murenge wa Kanombe yatubwiye ko yakuze yumva bavuga ko kizira ku bagore kurya inyama z’ihene zaba izitetse n’izokeje kuko bababeshyaga ko ngo baziriye bamera ubwanwa.
Uyu musaza yagize ati : “ Nakuriye mu rugo rutaburagamo inyama ariko sinigeze mbona mama umbyara arya ku nyama z’ihene ndetse hari nubwo twengaga inzoga zikanyobwa na data n’inshuti ze z’abagabo gusa nuko abana n’abagore bakaduha amatende”
Tumubajije impamvu yateraga abagabo kwima abagore inyama z’ihene yadusubije atya ati : “ Reka biriya byari inda nini nonese ko ubu abagore bazirya baba iki ? Gusa na none mbona ko byari ugukandamiza abagore, nawe se reba ukuntu abagore aribo bavunikaga batara ibitoki , bagasya amasaka ariko inzoga yashya ikanywerwa n’abagabo gusa !”
Umukecuru Cecilia nawe yemeranya n’umusaza Karinganire ku kuba ari ubusambo no gusuzugura abagore ariko ku rundi ruhande akabona ko kubima inzoga byari umuco mwiza wo kubabuza kumenyera inzoga bakageza aho gusinda ngo kuko byabaga biteye isoni kubona umugore adandabirana yasinze.
Cecilia yatubwiye ko we yariye inyama z’ihene kuko yabonaga n’abandi bagore bazirya ntibagire icyo baba gusa ngo yakuze yumva abantu bavuga ko iyo umuntu w’igitsina gore ariye inyama z’ihene amera ubwanwa kandi atari umugabo, ibi ngo bikaba byarabanje kumutera ubwoba akazivaho nyuma akaza kuzisubiraho abonye ko abandi bazirya ntacyo babaye.
Yagize ati “ Namaze imyaka nk’ibiri naravuye ku nyama z’ihene ngo ntazamera ubwanwa ku buryo niyo batekaga iz’inka basaza banjye bambeshyaga ko ari ihene nuko nkazibehera. Nyuma nibwo nabonye mama umbyara nta bwanwa yameze kandi azirya nuko nanjye ntangira kuzirya mbona nta bwanwa meze”.
Umuco wa kera hari byinshi wabuzaga abagore ahanini usanga byari kubatesha agaciro no kubasuzugura dore ko akenshi umuco washyigikiraga igitsina gabo naho ab’igitsina gore bagakandamizwa hitwaje guhimba impamvu zibabuza uburenganzira.
Urwego News
Imyororokere
Impamvu kera abagore bataryaga inyama z’ihene
Abasaza n’abakecuru twaganiriye bavuga ko impamvu abagore babuzwaga kurya inyama z’ihene ngo byari ubusambo no gusuzugura abagoreo dore ko ngo usibye inyama z’ihene ngo abagore ntibemererwaga kunywa inzoga ahubwo babahaga amatende.
Labels: umuryango


text:
Mu mpera z’umwaka wa 2010, nibwo uyu mubyeyi yatangiye kugira uburibwe budasanzwe bw’ingingo zose z’umubiri, cyane cyane akaribwa bikabije aho ingingo zihurira( articulation). Yamaze umwaka wose asiragira mu mavuriro bamwe bamubwira ko ari rubagimpande, abandi bakabura indwara ariko mu mwaka wa 2011 mu Kwezi kwa Nyakanga nibwo yaje kujya mu bitaro bya Rwinkavu biri mu Karera ka Kayonza baza gusanga afite kanseri yo mu maraso.
Ibibazo yahuye nabyo amaze kumenya ko afite kanseri yo mu maraso
Ubwo yaganiraga n’Agasaro.com ku bibazo yahuye nabyo nyuma yo kwisanga arwaye kanseri yagize ati : “ Nkimara kumenya ko ndwaye kanseri yo mu maraso narihebye nkumva ko ubuzima buhagaze ndetse hakaza abantu benshi babwira amagambo anca intege, nkarushaho kwiheba”
Bamwe mu bantu batumye uyu mubyeyi arushaho kwiheba barimo umugabo we kuko yahise amutererana atangira kubona ko ari umutwaro kuri we.
Uyu mubyeyi yarongeye ati : “Mu mwaka wa 2012, nararembye cyane umugabo wanjye atangira kugira ubwoba ko imitungo izamushiraho ari kumvuza nyuma aza kwigira inama yo kunyohereza kurwarira iwacu. Maze kugera mu rugo kwa mukecuru nakomeje kuribwa bikabije, abantu baza kunsura bamwe bakambwira ko bandoze”
“Nageze aho nanjye numva ko koko bashobora kuba barandoze ariko na none abaganga bankurikiranaga bakabwira ko nshobora kuzoroherwa bigatuma ngarura ikizere mo gake”
Ntibyagarukiye aho ariko kuko abana be nabo barwaye.
“Ubwo nari ndembye gutyo abana banjye bose uko ari batatu nabo baje gufatwa n’indwara idasanzwe bararemba ndetse umwe aza gupfa mu buryo butunguranye, noheho nanjye ntangira kwemera ko byaba ari amarozi koko.”
Yarakomeje agira ati” Mu kwezi kwa Nzeli 2012, nagiye kubona mbona haje umuturanyi azanye n’undi muntu ntazi baje kunsura. Bamaze kwicara wa muturanyi arasohoka asiga ambwiye ngo anzaniye umuvuzi nanjye sinirirwa mbaza kuko nababaraga cyane kandi ariko n’abana banjye barushaho kuremba. Naje gutungurwa no gusanga wa muvuzi banzaniye ari umupfumu. Yahise atangira kuvuga amagambo y’ubupfumu ngo ari kubaza abakurambere uwaba yarandoze, nanjye nsengera mu mutima kuko ntabashaga guhamagara abari hanze ngo bamunsohorere”
Uko yaje gusohoka muri ibyo bibazo
Uko uyu murwayi yarushagaho gukurikiza inama zo kwa muganga agafata imiti neza niko yagendaga yoroherwa kuri ubu akaba yarorohewe nubwo avuga ko atarakira neza.
Kwiremamo icyizere nabyo biri mu byamufashije, kuri ubu akaba afite imirimo y’ubucuruzi akora kandi akumva ko ubuzima bukomeje nta kibazo ndetse n’abana be barakize kandi avuga ko nta muntu wari warabaroze.
Uyu mubyeyi yashoje agira inama abantu bahungabanywa n’ibisubizo bya muganga mu gihe basanze bafite indwara zidakira nka za kanseri ko bagomba kwiyakira bakumva ko ubuzima bukomeza.
Yagarutse kandi ku bantu bajya gusura abarwayi bafite indwara zidakira ko bagomba kwitwararika mu magambo bavuga kuko akenshi akomeretsa umurwayi cyangwa umurwaje akaba yacika intege.
Gracieuse Uwadata


text:
Ubuhemu bwa Nkoronko
Turetse ikosa Nkoronko yakoze mu iyimikwa rya Sezisoni, yongeyeho icyaha gikomeye cyo kubeshyera Umugabekazi ko yatwitswe inda n’ umugaragu we witwaga Seruteganya, ndetse ashuka n’ abagore b’ Umwami bose uko ari batatu ngo bazemeze iyo nkuru y’ impuha y’ uko nyirasenge ari na nyirabukwe atwite, kandi cyaraziraga ko yongera kuryamana n’ umugabo nyuma yo ku ba umugabekazi. Muri aba bagore harimo na nyina wa Rutalindwa wagombaga kuzaba umugabekazi ari we Nyiraburunga. Hari n’ aho Umwami Rwabugili yabakoranije arababaza ati : “Ko umugabekazi ababyaye nk’ uko ambyaye kuko ari nyogosenge kandi akaba na nyokobukwe, mushobora kumbwira kandi mukambwiza ukuri niba atwite cyangwa adatwite ?” abagore babanza gusuhuza umutima, nyuma bati : “Aratwite rwose.”
Byageze n’ aho Nkoronko yoshya Nzirumbanje musaza w’ umugabekazi na we arabyemeza, ariko igitangaje kandi giteye urujijo ni uko na Karamira, wa mwiru washatse kugusha Nkoronko mu mutego wo kuzatangwa na Rwabugili, yari ari ku ruhande rwe yemeza ko umugabekazi atwite.
Uyu Seruteganya ngo Nkoronko yamuzizaga ko yagabanye inyana 30 zanyazwe mu Mpororo, maze Nkoronko akazisaba uyu mugabekazi akazimwima. Ubwo Sezisoni yari amaze gushoberwa n’ iyo nkuru y’ uko nyina atwite, yatumye Nkoronko kumenya by’ imvaho niba ari byo. Ni uko Nkoronko ageze i Mbirima, yasabye umugabekazi kumwambarira ubutuku (ubusa bw’ abakomeye) ngo yihere ijisho. Undi ati : “Ndeba rwose ndi uwawe nk’uko byahoze, ntabwo ntwite barambeshyera (Ntabwo umugabekazi yari azi ko ari Nkoronko wahimbye iyo mpuha).” Nkoronko ati : “Abantu ni babi barakubeshyera, koko ndabibonye ntabwo utwite.”
Nkoronko akigera ibwami, yahaye Umwami inkuru amubwira ko umugabekazi atwite kandi ko inda ari imvutsi. Sezisoni ni ko guteranya abakuru ababaza ikibazo cy’ amarenga yumvikana, ati : “Inzoka yizingiye ku munwa w’ igisabo wagira ute ?” Na bo bati : “Wakubita inzoka utababariye igisabo.” Abandi barimo Rwakagara bati : “Washukashuka inzoka n’ icumu ikava ku gisabo, maze ukabona kuyica igisabo kigasigara ari gitaraga.”
Ubwo Umwami yahise yohereza ingabo I Mbilima zirimo abakomeye nka Nkoronko na Nyagahinga se wa ya ntwari kabuhariwe mu Ngangurarugo Nyiringango n’ abandi ngo bajye kuzana umugabekazi maze bice Seruteganya.
Bageze mu nzira benda kugera yo, abari mo Nkoronko bazi ko umugabekazi adatwite, baribaza bati nituzana umugabekazi tukica Seruteganya maze bikazagaragara ko yarenganye kandi n’ umugabekazi yambitswe urubwa, ntituzashira ? Ni bwo bahisemo gutera mu kivunge kugira ngo napfa mu he kuzamenyekana uwamwivunnye cyangwa uwatwitse urugo yari arimo. Uko biri kose ariko ntabwo Nkoronko yari kuzahonoka icyaha cy’ uko yabeshye Rwabugili ko inda y’ umugabekazi ari imvutsi.
Ubwo Seruteganya yabonaga igitero kije, yavuze n’ ijwi rirenga ati : “Ndabizi iki gitero ni njye gishaka, none nimuze mutware umugabekazi wanyu maze nipfire.” Ajya no mu nzu abwira umugabekazi ati warankamiye, sinabona bakwica. None sohoka bakujyane njye nipfire. Bamushyize ku ngoyi noneho ahamagara abateye ati nimuze mutware umugabekazi. Bahera ko bohereza batatu mu bari bateye, ari bo Rwakigarama rwa Nyamushanja, Ibare rya Gihamire w’ Umwenegatambira na mwene Ndagano w’ umunyiginya w’Abaka. Ubwo ba bagabo binjiraga mu nzu ngo bazane Murorunkwere, bahise bicwa n’ abantu ba Seruteganya, kandi umuhungu we witwaga Murangira asogota inkota ingobyi yarimo umugabekazi agira ati : “ni umuhungu wawe utwicishije, nta we dufite wo kuzaduhorera none nawe pfa.”
Nguko uko umugabekazi yatanze, ubwo abari bateye kwa Seruteganya inzu ye bayiha inkongi, apfana n’ abahungu be Sebugigi, Murangira, Mutwaranshuro na Ndengera. . Gusa itanga rya Murorunkwere benshi ntibarivugaho rumwe kuko hari abavuga ko ari Rwabugili wamwiyiciye amaze kumva ko atwite.
Abari bateye batahanye ibwami inkuru mbi ko umugabekazi yazize inkota, kandi Rwabugili yari yabihanangirije ko bagomba kwirinda ikintu cyose cyatuma ahagwa. Umwami akimenya itanga rye, yahise azabiranywa n’ uburakari, noneho bikubitiyeho n’ uko yahise amenya ko nyina bamubeshyeraga abibwiwe na Rwingondo wari umuja we, ndetse n’ umurambo warabyerekanaga kuko wari ucyoswa, ahita atangiza iperereza ngo amenye uwahimbye icyo kinyoma, ariko cyane cyane ashingira ku bamushubije ko iyo inzika yizingiye ku munwa w’ igisabo ugomba gukubita inzoka utababariye igisabo.
Mu by’ ukuri, abo Rwabugili yiringiragaho inama ni bo bari abagambanyi. Ibi ahanini usanga ari uko batari bazi ingaruka byagombaga kugira. Nkoronko we yari yibabarijwe n’ ukuntu umugore we yamusuzuguye akamwima inyana z’ inzirungu akazihera Seruteganya, bisa n’ ibivuze ko asigaye amumurutisha. Abandi bakuru nabo byarabababaje ku buryo ari nayo mpamvu umwiru mukuru Karamira, na Nzirumbanje sebukwe w’ Umwami ndetse n’ abagore be batatu babyitabiriye.
Bakaba ngo bari bazi ko nibimenyekana ko Seruteganya yurira igisasiro cy’ umugabekazi azatangwa maze ubutoni bw’ intamenyekana nka Seruteganya bukagenda nk’ ifuni iheze. Byaje rero kugenda uko batabitekerezaga, kuko benshi barimo n’ umugore w’ Umwami wagombaga kuzaba umugabekazi batanzwe bakicwa, Nzirumbanje musaza wa Murorunkwere na we aratangwa, Karamira ndetse n’ abandi bacibwa mu Rwanda.
Mu batanzwe, Nkoronko ni we wapfuye nyuma kuko inzuzi zamwimanye bitewe n’ uko yari umwana w’ abami babiri Gahindiro na Nyiramavugo, wongeye ho ko yanabaye se wa Rwabugili. Inzuzi rero zemeje ko agomba kugwa i Burundi bityo akaba umutabazi. Ibwami ni ko gutegura igitero bise icyo mu Lito kwa Rugigana, ari cyo Nkoronko yagombaga gutabaramo n’ ingabo ze zitwaga Inzirabwoba, maze bagera ku butaka bw’ u Burundi abari ku mugambi bagahita bamwica, ariko Rwampembe rwa Nkusi ya Gahindiro wari uri muri uwo mugambi aramuburira bituma agendera kure abagombaga kumwica, ni bwo igitero cyanyaze inka gusa kiratabaruka.
Ubwo Rwabugili yari mu rugo rwe I Rwamaraba ni ahahoze ari muri Musambira(ubu ni mu Karere ka Kamonyi mu Ntara y’ Amajyepfo), aza kumenya ko Rwampembe ari we wamennye ibanga maze arabisha ndetse urugo rwe arurindisha impunyu zari mu mutwe w’ ingabo witwaga Ishabi ku buryo na Rukangabayombe rwa Rutendeli wari usanzwe ari umutware w’ urwo rugo yananiwe kurwinjiramo. Iryo terabwoba ryari iryo kugira ngo hatagira uwinjira iwe akamukuramo igitekerezo cyo gutanga Rwampembe na nyina, kugira ngo amucishe bugufi cyane na we yumve icyo kubura bivuze.
Bitewe n’ uko Rwampembe na nyina nabo bahoze batuye i Musambira hitwa i Buharo bwa Remacu, Rwabugili yoherejeyo umugabo witwaga Rwatambuga ngo agende amuzanire Kabyaza nyina wa Rwampembe aboshye, bityo mbere y’ uko Rwampembe apfa hakabanza nyina.
Rwatambuga wari wasezeranijwe ibihembo bikomeye na Rwabugili igihe azanye Kabyaza aboshye, yaragiye amenera Rwampembe ibanga ndetse amubwira ko atatinyuka kuboha nyina ngo amushyire Rwabugili. Ubwo baraye aho mu nkera y’ imihigo, mu gitondo bohereza abantu bata Rwampembe ku ngoyi bamu zanira Umwami.
Hashize akanya, Rwatambuga na we aba arahageze. Rwabugili abonye ko atazanye Kabyaza, ni ko kumubaza ati : “Nawe wabaye umugome ?” Rwatambuga aramusubiza ati : “Ugushuka gukora ibyo ni we mugome.” Ubwo Rwatambuga yahise yicwa, nyamara Kabyaza yari yiyahuye bamaze no kumushyingura. Rwabugili ni ko guhindukurira Rwampebwe aramubwira ati : “Ubu ngiye kukuburanisha nutsinda ndakurekura.” Rwampembe ati : “Kumburanisha ni byo byari kubanza mbere yo kumboha, none ubu isi yose yamenye ko Rwampembe yaboshywe. Nemeye kuburana ngo ndekurwe nkakomeza kubaho Rwatambuga amaze gupfa ari njye azira, naba mbaye imfura mbi.” Rwabugili ahita atanga itegeko baramwica.
Kubera uburyo Rwampebwe yari umuntu wubashywe cyane mu gihugu, urupfu rwe rwateeye ubwoba benshi bituma biyahura. Mu biyahuye harimo umukecuru w’ umunyacyubahiro witwaga Nyakjazana bahimbye Uwantege, wahoze ari umugore wa Gahindiro, wari utuye ku musozi wa Jali akaba yari nyina w’ igikomangoma Rwabika se wa Gacinya, yiyahurana n’ abagaragu n’ abaja bari mu rugo rwe. Ibyo byabaye mu mwaka w’ 1873, maze muri Nyakanga 1874 mu kirere cy’ u Rwanda haboneka Nyakotsi (Comète de Goggia), bayihimba Rwakabyaza kuko bakekaga ko ari umuzimu wa Kabyaza nyina wa Rwampembe uteye.
Kugeza icyo gihe, Nkoronko yari akiriho baramutinyiye ingabo ze zitwaga Inzirabwoba. Nyirimigabo yari yaragiriye Umwami inama ko amuteye hapfa ingabo nyinshi ku mpande zombi kandi zose ari ize. Umwami ni ko gukoresha uburyo bwo kohereza intumwa kuri buri ngabo yo mu Nzirabwoba ngo iyibwire iti : “Kuva kera, Umwami yifuje ko uza mu ngabo ze z’ Ingangurarugo. None ndagira ngo umbwire icyo ubitekerezaho mbone icyo njya kumusubiza.” Byageze igihe Inzirabwoba hafi ya zose ziva kuri Nkoronko, asigara yigunze iwe i Ngoma ya Nyagisozi ahahoze ari Komini Mugina, kandi Umwami amushyiraho abantu bamurinda ngo adacikira i Burundi.
Ariko muri icyo gihe, Rwabugili yari yaratabaye i Butembo, aza gutabaruka ajya mu rugo rwe i Rubangera, Nkoronko arabimenya yigira inama yo kumusanga yo ngo azagwe i Bwami ku mugaragaro aho kugwa mu rugo nk’ imbwa. Ubwo yari agituruka i Ngoma ageze ku wundi musozi, abona urugo rwe baruhaye inkongi kugira ngo bamwereke ko abatasi b’ ibwami bamucungira hafi.
Nkoronko ageze i Gishwero ahahoze ari muri Komini Mushubati, ahahurira na Mbonyuwontuma mwene Murengezi, umutware w’ Imvejuru, atabarutse ku rugamba i Butembo, aramufata aramurarana ahita atuma i Rubengera ko yafashe Nkoronko. I Bwami bamutegetse ko ajya kumutsinda i Nkotsi na Bikara ku karwa kari mu Kanyaru mu ruhande rwerekera i Burundi. Ubwo Nkoronko yagombaga gupfana n’ abahungu be bose uretse iwitwaga Ndangamyambi wababariwe n’ i Bwami kugira ngo azajye aterekera abazimu b’ iwabo. Abapfanye na se ni Rukangankagwe, umwe Rwogera yahaye Nkonko na we akamuha Rwabugili wari ukiri Sezisoni igihe baguranaga abana ; Mpigamakondo ; Mesarubango ; Kibuje na Ntizimurinda. Ubwo bari bajyanye Nkoronko aho agomba kwicirwa, yatumyeho i Bwami ko niba batishe Mbonyuwonkunda watinyutse kumushyira ingoyi ku maboko, u Rwanda ruzagerwaho n’ amahano akomeye. Muri uko kwezi, umutware Mbonyuwonkunda yaratanzwe arapfa kugira ngo adateza amakuba mu gihugu. Nguko uko Nkoronko wari warifurijwe na Rwogera kuzatangwa n’ Umwami uzamukurikira, yatanzwe hashize imyaka isaga 20 yose, akaba ari na we wa nyuma mu bagombaga guhorerwa umugabekazi wari umaze imyaka isaga 10 atanze. Ikindi ni uko Nkoronko ari we wari usigaye mu bahungu ba Gahindiro.
Mu kubagezaho iyi nkuru hifashishijwe
Igitabo : “Ibyo ku ingoma z’ abami b’ u Rwanda unyuze ku muzi w’ Abasuka” cyanditswe na Nyirishema Célestin,2008
Soma igice cya mber
Reba Video
Amateka y'u Rwanda-Ingoma y’ Umwami Kigeli IV Rwabugiri II
Ubuhemu bwa Nkoronko
at 8:16:00 AM
Labels: amateka y'u Rwanda


text:
Abadepite baraye batoye Umushinga w’Itegeko rishyiraho Urwego rw’Igihugu rushinzwe umutekano w’ibijyanye n’Ikoranabuhanga n’isakazabumenyi (NCSA) nyuma y’impaka nyinshi.
Ni impaka byagaragaraga ko zishingiye ahanini ku kutumva ibisobanuro byatanzwe na komisiyo y’Uburezi, Ikoranabuhanga, Umuco n’urubyiruko yateguye uwo mushinga w’itegeko.
Ni umushinga wari watowe mu mpera z’umwaka ushize, ariko Perezida wa Repubulika asaba Abadepite kuwusubiramo kuko hatari hashyizwemo iby’umutekano w’igihugu.
Nyuma yo gutora uyu mushinga w’itegeko kuwa 20 Ukwakira 2016, Perezida wa Repubulika yawusubije Abadepite kuwa 16 Ukuboza 2016 ngo bawunoze.
Ubwo komisiyo yahise iterana hamwe na minisiteri ifite ikoranabuhanga mu nshingano zayo ndetse n’abari bahagarariye Perezida wa Repubulika.
Ku mugoroba wo kuri uyu wa 20 Mata 2017, komisiyo yize uyu mushinga ni bwo yawumurikiye inteko rusange ngo iwutore. Byarangiye utowe ariko nyuma y’impaka nyinshi.
Impaka zashingiye ku ngingo ya 14 igena inshingano z’umuyobozi mukuru ariko ingingo ya 13 ikavuga ko inshingano z’ubuyobozi bukuru bw’urwego zizashyirwaho n’Iteka rya Perezida.
Biro ya komisiyo yasuzumye uwo mushinga yagerageje gusobanura impamvu ibyo byabayeho ariko bamwe mu badepite ntibanyurwa n’ibisobanuro bahawe.
Depite Bamporiki wifashe ubwo batoraga ingingo ya 14, yasobanuye impamvu yifashe muri aya magambo: “Ndumva iyi ari drafting tutamenyereye kandi uyu muntu wagira ngo ni we rwego, urwego rufite ubuyobozi tutahaye inshigano. Mu by’ukuri inshingano bashobora kuzihabwa mu Iteka rya Perezida ntacyo bitwaye, gufata umuntu umwe muri uru rwego agahabwa inshingano njye ndumva iyi ngingo ni uko yatowe ariko iracyaturi mu biganza bishoboka twazanyuramo tukayikuramo kazahererwa inshingano hamwe n’abandi, ibitari ibyo iyi drafting ndumva ari agashya.”
Ukutumvikana kuri izi ngingo byatumye Depite Nyirarukundo asaba ko ibitekerezo batanga byumvwa, aho gutegereza umuntu umwe (atavuze) ngo abe ari we uzaza kubikemura.
Depite Mukantabana Rose ni we wafashe iya mbere mu kugaragaza ko atanyuzwe n’ingingo ya 13, mbere y’uko itorwa. Yagize ati “Iyi ngingo y’inshingano z’ubuyobozi bukuru zizashyirwaho n’iteka rya Perezida yo nta kibazo nari nyifiteho ariko ndayifatanya n’ingingo ya 14 bikurikiranye ivuga ku nshingano z’Umuyobozi Mukuru. Ubundi inshingano z’umuyobozi mukuru ziva mu nshingano z’ubuyobozi bukuru none inshingano z’ubuyobozi bukuru ntabwo iri tegeko zarishyizeho zizagenwa n’Iteka rya Perezida, wakwibaza aho izo nshingano z’umuyobozi mukuru zivuye.
Yunzemo ati “ Njye numvaga inshingano z’ubuyobozi bukuru niba zigenwa n’Iteka rya Perezida ubwo bizajyana n’inshingano z’umuyobozi mukuru, niba bishyirwaho n’itegeko byombi bigashyirwaho n’itegeko.”
Mukazibera Agnes uyobora komisiyo yateguye uyu mushinga yasobanuye impamvu babigenje batyo, ariko ibisobanuro bye bisa n’ibitanyuze benshi, kuko byakurikiwe n’impaka ndende.
Yavuze ko inshingano z’umuyobozi mukuru zizajya mu Iteka rya Perezid, ariko ko nta n’ikibazo biteye kuko igihe cyose byaba ngombwa ko bihinduka byahinduka, ati “Kuba byahinduka igihe icyo ari cyo cyose mu rwego rwa guverinoma ubwo twaganiraga twavugaga ko atari ngombwa ko itegeko ryagaruka aha ngaha kugira ngo ryongere ryigwe, ni yo mpamvu ubwo twabiganiragaho n’abahagarariye Perezida wa Repubulika ko byakwandika gutya atari uko gusa ari na nyinshi (inshingano z’umuyobozi mukuru) ari n’uko igihe cyose zishobora kuba zahinduka.”
Nyuma y’impaka, iyi ngingo ya 13 yahise itorwa n’abadepite 44, ntihagira uyanga, abadepite 11 barifata, impfabusa ziba 6.
Abadepite batanu bifashe bahawe ijambo basobanura impamvu bifashe.
Depite Nkusi Juvenal ati “Ndakeka ko twibagiwe ko turi kuryigaho bwa kabiri kandi hano dufite ububasha bwo gushyiraho amategeko, kudashyiramo inshingano ni ukuvuga ko mu itegeko nta kintu kiba kirimo. Dushobora guteganya ko Iteka rya Perezida rishobora kongera izindi nshingano, nonese niba ari iby’umutekano NISS umuyobozi wayo ntafite inshingano? Ibi byo umwihariko wabyo ni uwuhe?”
Depite Mukamana yagize ati “Mu by’ukuri nk’uko bigaragara ko ingingo ya 13 igena inshingano z’ubuyobozi bukuru harimo n’uyu muyobozi mukuru, ikibazo kigaragara ni uko inshingano z’ubuyobozi bukuru zizagenwa n’Iteka rya Perezida, umuntu akibaza ati ese izi nshingano zo mu ngingo ya 14 none nizizanyurana n’izizateganywa n’iri teka ubwo bizagenda bite? Cyane cyane ko uyu muyobozi mukuru na we ari muri ubu buyobozi bukuru.” Nkumva rero mu by’ukuri byasobanuka ubundi bigaragara ko bidahuye neza.”
Depite Kankera ati “Dutora amategeko menshi hano kandi iyi ngingo iba irimo ariko ikagaragaza byibura imirongo migari y’inshingano. Mu by’ukuri ibisubizo byatanzwe ku kibazo cyabajijwe kijyanye n’iyi ngingo ya 13 n’iya 14, ntabwo byahawe ibisobanuro byiza bisobanutse, bisubiza ikibazo. Kandi babireba neza bakabyandika nk’uko bari bahawe ubugororangingo twari kuba dukoze itegeko rimeze neza rinari mu murongo dusanzwe dukoresha kuko kuvuga ngo inshingano z’ubuyobozi bukuru zishyirwaho n’Iteka rya Perezida tukagaruka tugafata umwe muri bwa buyobozi bukuru tukamuha inshingano ndumva mu kuri mu myandikire y’amategeko abantu abantu babireba n’abatekinisiye bakaba badufasha.”
Bahise bajya ku ngingo ya 14, itorwa n’abadepite 35, umwe arayanga , 17 barifata. Impfabusa ziba 8.
Mu bifashe harimo Depite Bamporiki n’abandi nka Depite Mukantabana wavuze ko aho guha inshingano umuyobozi mukuru ubuyobozi bukuru ntibuzihabwe byaba byiza byose babihariye Iteka rya Perezida rikazaba ari ryo ribigena.
Yagize ati “Wenda nanasaba ko ibitekerezo abantu batanga bijye bigeragezwa kumvwa kubera ko hari ubwo umuntu aba yumva bifite agaciro ariko bigasa nk’aho ari ibintu bizategereza undi muntu ushobora kuba yabigarura igihe kigeze. Ndabishimiye.”
Depite Nkusi Juvénal we yagize ati “Numbvise ibisobanuro byatanzwe, ndatekereza ko kuri izi ngingo hari hakwiye izindi consultations kuko Inteko Ishinga Amategeko twabitoye ariko hari inshingano turimo tutarangiza zo gutanga inshingano. Inshingano kandi ziva mu bubasha twatanze, bavuga nkeya izindi zikazongerwaho, na ho rwose iyo bituzuye ni ukuvuga ko haba hari icyuho. Muragira ngo bizakorwe na nde? Ko Inteko iri hano gushyiraho amategeko? Mwebwe birabananiye? Mwebwe ntimubizi? Impamvu dutinya kubishyiramio kugira ngo dutange inshingano zumvikana zijyeho nihaba ikibazo bizongerwaho mu Iteka rya Perezida ariko nibura ibintu bibe byuzuye. Erega iyo harimo icyuho bitera ibibazo.”
Izindi mpaka zagaragaye cyane ubwo bari bageze ku ngingo ya 17 ivuga ku nama ngishwanama, aho hatagaragara abazaba bayigize ndetse n’inshingano bazaba bafite. Abadepite bamwe bavuze ko ari icyuho cyigaragaza, akavuga ko nta mpamvu yo kubigira ubwiru kuko nta banga ririmo.
Depite Nkusi Juvénal yavuze ko nta mpamvu igaragara ituma batabishyiramo, cyane ko n’ubundi bizasohoka mu Igazeti ya Leta bigasomwa na buri muntu wese.
Yagize ati “Iteka rya Perezida risohoka mu Igazeti ya Leta tuzayisoma, iby’ inama ngishwanama tuzabisoma. Ibyo mwatubwiye ko mwandika mugatanga orientation (icyerekezo) hari ubibuza ko bariya bari mu nama ngishwanama bashobora kuba Abanyarwanda cyangwa abanyamahanga? Mubivuze se si mu itegeko kugira ngo bijye ahagaragara? Mubishyizemo n’ibyo bashinzwe n’inama batanga hari ikibazo kirimo? Mu bijyanye n’umutekano mu ikoranabuhanga ni urwego ruzwi. Ubu uyu munsi babibazaniye mudafite ibintu bizajyamo? Ibyashoboraga kujya mu itegeko ntabwo mubizi? Mwatubwiye se n’umubare w’abagize inama ngishwanama, ubu ntibizwi ko abantu bo muri polisi bazaba barimo? Birayoberanye ko abantu bo muri NISS bazaba barimo? Ntibazwi? N’abahanga mu bya ICT ntibazajyamo? Ibyo ni ukubera iki?”
Depite Niyonsenga we yavuze ko bari gutora itegeko ibinti by’ingenzi bakabigira ubwiru, akibaza impamvu bari kubitinya kubigaragaza kandi ari cyo babereyeho.
N’ubwo hari abadepite bagaragaje kutanyurwa n’ibisobanuro komisiyo yabahaye bigateza impaka ntibyabujije ko uyu mushinga w’itegeko utorwa n’abadepite benshi.


text:
HAKURYA Y’IMVA HARI UBUGINGO: Kayibanda Grégoire na Juvénal Habyarimana ngo mutahe.
U Rwanda rukeneye umuperezida ukunda rubanda nka Kayibanda na Habyarimana. Iyo umupadiri wa Kiliziya gatolika yifuje cyane kumenya amakuru yo hakurya y’imva arayamenya. Ni umwihariko ujyanye n’ubutore bwabo nk’abashumba, n’ubwo hari n’abandi bantu basanzwe bagira amahirwe yo kugera kuri iyo ntera y’imyemerere. Nanone kugira ngo abigereho nta nkomyi bimusaba gufata igihe cyo guhinduka mu mutima,kwirinda gusa mara, gusiba no gusenga bihagije. Ashobora no kubigeraho mu buryo busa n’ubworoshye cyane iyo yabiherewe impano yihariye cyangwa akabihabwamo ubutumwa mu nyungu z’umuryango wose….